बनचरी (पहिला कड़ी) – Anjoria\nउपन्यास पुस्तक चर्चा साहित्य\nदिसम्बर 12, 2014 अशोक द्विवेदी, उपन्यास, धारावाहिक, बनचरी, भोजपुरी\nगंगा नदी पार होत-होत अँजोरिया रात अधिया गइल रहे. दुख आ पीरा क भाव अबले ओ लोगन का चेहरा प’ साफ-साफ देखल जा सकत रहे. छछात मृत्यु का सामने से, सुरक्षित लवटि आइल साधारन बात ना रहे. संजोग अच्छा रहे कि असमय आ अकाल आवे वाला मउवत परछाहीं छूइ के निकल गइल रहे. ओकर कल्पना रोआँ खाड़ करे वाला रहे त भला जे ओकर साक्षात्कार क के आइल होई, ऊ अतना जल्दी कइसे सहज हो पाई? भीतर के असहजता, ओह लोगन के बोली रोकि के कुछ घड़ी खातिर गूँग बना देले रहे.\nनाव से उतरि के पूरा परिवार, ठंढा पानी से हाथ-मुँह धोवल, दू-चार अँजुरी पानी पीयल आ अभी मुँह पोछते रहे, तले नाइ वाला ओह लोगन का ओर एगो मोटरी बढ़ावत बोलल, ‘एह मोटरी में कुछ पहिरे-ओढे़ के बस्त्र आ खाये-पिये क समान बा! आ पानी पिये खातिर एगो कमंडल बा.’ जब एक जना हाथ बढ़ाइ के मोटरी लिहलन त ऊ फेर बोलल, ‘सामने क बालू-पाट पार कइ के, सोझे दक्खिन रउवा सभ बन में पहुँचि जाईं. फजीर होखे से पहिले रउवा सभ के राज क सीमा पार क लेबे के चाहीं! बस, हमके अतने आदेश रहल, भूलचूक माफ करीं आ हमके अनुमति देईं.’ फेरू ऊ फुर्ती से नाइ घुमवलस आ चप्पू चलावत बहत धार में पहुँचि गइल.\nओहू लोग के जइसे परिस्थिति आ समय के पूरा ज्ञान रहे, केहू कुछ ना बोलल, बाकि ओ लोगन का संगे उतरल ऊ तेजवान अधेड़ औरत गंगाजल उठाइ के हाथ जोड़त बिनती कइली, ‘माई! तोहार दया आ ममता हमरा लड़िकन पर बनल रहे, रउरा कृपा से ई फरत-फुलात रहें सऽ!’\nबालू के ऊ लमहर चाकर पाट आ दूर-दूर ले रात के निर्जन-नीरव सन्नााटा. गर्मी, थकान आ नीन तीनू से बेहाल ऊ टोली हाली-हाली आगा बढ़े लागल. बालू में धँसत गोड़, जात्रा के अउर भारी बनावत रहे, बाकि कहल जाला नऽ कि जब जान प संकट आवेला, त संकट से बाँचे खातिर अदिमी का गोड़ में पाँख लागि जाला.\nआखिरस ऊहो लोग लमहर बलुअर-पाट लाँघत बन में पहुँचिये गइल.\n– ‘तीन कोस के लगभग इ लमहर पाट दिन में पार कइल बहुत कठिन होइत!’ सबसे आगा चलत सदस्य रुक गइल,\n– ‘हमसे अब नइखे चलल जात बेटा!’ थकान से निढाल औरत बइठि गइल,\n– ‘चिन्ता मत करीं माता हम आपके अपना पीठि पर ले चलब.’ कद काठी में सबसे हृष्ट-पुष्ट आ बलशाली लउके वाला युवक बइठि के महतारी के पिठइंयाँ चढ़ा लिहलस,\n– ‘हँ, कहीं आगे साफ जगह देखि के सुस्ता लिहल जाई; नऽ बड़का भइया?’ पाछा वाला युवक चलते-चलत बोलल,\nअबहीं अकास साफ ना भइल रहे. महतारी के पीठ पर लदले आगा-आगा तेज चलत युवक हँस के बोलल, ‘जे ज्यादा थाकि गइल होई, ओके हम अपना कान्ह पर बइठा के चल सकीला, लेकिन अधिका से अधिका दू आदमी के!’\nसब हँसत ओकरा पाछा-पाछा फाल डाले लागल. भोर होते रहे, बाकिर लगातार पैदल चलला का हरांसी आ जागरन का कारन ओ लोगन के देंहि लरुवाइ गइल रहे. ‘हमके बड़ी जोर से पियास लागल बा बेटा.’ माता के मद्धिम आवाज सुनते सब रुकि गइल. कुछ आगा, बायाँ अलंगे एगो पीपर का फेंड़ तर महतारी के उतारत, युवक बोलल, ‘तोहन लोग माता का लगे बइठऽ, हम पता करत बानी. इहाँ आस पास जरूर कवनो जलाशय होई.’\n– ध्यान से सुनीं मझिला भइया… कहीं जलचर आ सारस चिरइन के आवाज आ रहल बा… जरूर ओने जलाशय होखे के चाहीं. सुकुवार लउके वाला रूपवान भाई आपन राय दिहलस.\n– ‘हई मोटरी खोल के कमंडल निकाल लऽ आ तूहूँ सँगे जा. सबेर होखे में अभी दू घरी बाकी बा;संभव होई त सब जल्दी से जल्दी नहाइ के आपन थकान त मेटाइ ली.’ जेठ भाई, एगो युवक का ओर ताकत निर्देश दिहलन.\nजलचर जीवन का कुलबुल आ चह चह के ऊ आवाज आसे पास से आवत रहे. बलिष्ठ शरीर वाला युवक के टोकत, पछिला बोलल ‘भइया, हम तनी एगो डंडा तूरि लीं, देखीं…. जलाशय का किनार पर बेंत लेखा कई गो फेंड़ क झुरमुट बा… बाकि ना, पहिले कमंडल में पानी भर के माता के दे आईं, तब देखल जाई.’\nमझिला भाई कुछ ना बोललन, चुपचाप जलाशय का भितरी हेल गइलन, मुँह हाथ धोइ के कुल्ला कइला का बाद दू अँजुरी पानी पी के कहलन- ‘पानी त ठंढा आ मीठ बा, तूँ कमंडल में पानी भर के दउड़ जा, माता जब जल पी लेस त सबके इहें बोलाइ लियइहऽ. तबले हम नहा लेत बानी.’\nतीन ओर से ऊँच, ढलान पर जमीन सूखल आ पथरीला रहे, बाकि जलाशय साफ-सुथरा आ जीवन से भरल रहे. गहिराई ओतना ना रहे, बाकि जल कमर भर रहे. सब केहू हाली-हाली नहाइल-धोवल आ मोटरी में धइल धोती, गमछा पहिरल. पुरान पहिरल वस्त्र तहियाइ के रखाइ गइल. साड़ी बदलला का बाद माता पुरुब मुँहे खड़ा होइ के पाँच अँजुरी जल देत सुरुज नरायन क सुमिरन कइली, ‘हे देव! हमरा लड़िकन के अतना शक्ति-सामरथ दऽ कि ऊ हर बिपदा क सामना धीरज से कर सकँ सऽ. उनहन क आपुसी प्रेम आ एकता जीवन भर बनल रहे.’\nफेर पारा-पारी पाँचो लड़िका उनकर चरन छूइ के असिरबाद लिहलन स. आस पास का बँसकठ आ बेंत से सुरक्षा खातिर कुछ हथियार बनावल गइल. एह काम में युवकन का करिहाँव में खोंसल कटार आ छुरी बहुत कामे आइल ओह बेरा. एगो जुवक मोट लचीला लमहर बेंत काटि के कामचलाऊ धनुष बना लिहलस. बँसकठ के एगो छोर चोख क के भालानुमा बनावल गइल.\n– ‘अब जल्दी से जल्दी पयान करऽ लोग! ई क्षेत्रा सुरक्षित नइखे. पता ना कब, केहू कहाँ से आ जाव?’ जेठ भाई आपन आशंका प्रगट करत कहलन\n– ‘हँ हँऽ राज के सीमा में एक जगह ढेर देर ले रुकलो ठीक नइखे! भोरे-भोरे जतना दूर जा सकीं जा, निकल जाये के चाहीं. धनुहा के डोर कसत युवक खड़ा होत, जेठ भाई क समर्थन कइलस.’\nसब केहू चीझ-समान सरिहा लिहल, कमंडल में पिये खातिर साफ जल भरा गइल आ यात्रा सुरू हो गइल. भोर के आहट से वन-पक्षियन में जागरन क संकेत मिले लागल. स्नान का बाद ओह लोगन में ताजगी आ उर्जा आ चुकल रहे, एही से ऊ लोग फलगरे बढ़ल जात रहे.\nअबहीं ऊ लोग कोस-दू कोस गइल होई कि आकास उजराये लागल. लाल आभा लेले सुरुज नरायन, पुरुब के पह फारत उपराये लागल रहलन. ठंढा हवा में टटकापन के अनुभूति होत रहे. सबेर के बेरा, नइहला-धोवला से आइल ताजगी आ ओकरा बाद लगातार यात्रा से ओह लोगन क शारीरिक-भाखा बदल चुकल रहे. एगो संकल्प आ उछाह भरल नया आभा से दमकत ओह टोली का चाल से ई ना लागत रहे कि ऊ जल्दी बिलमाव ली. सघन-बन का किनार वाला ओह बींड़र बनक्षेत्रा में अदिमिन का अइला गइला से बनल डहर, एतना आसान आ सुगमो ना रहे कि ओके मार्ग आ राह कहल जाव; काहें कि नीचे जमीन ऊबड़-खाबड़ रहे आ झरल पतई का साथ बीच-बीच में नोकदार जंगली घास, उघारे गोड़ चले वाला खातिर कठिन रहे. राह का दूनो बगल बनइला झाड़ी, झरबेर, मकोय, आ टप्पा-टोइंयाँ एकाध गो कँटइला फेंड़. कबो कबो कवनो छोट फेंड़न पर परजीवी लतर आ बेल से बनल मंडप में दुबकि के बइठल खरहा, बानर भा खेंखर सियार जरूर लउकि जात रहलन स!\nसाधारन धोती-गमछा में, गँठल देह वाला ओह गेहुँवाँ-गौरांग वर्ण वाला दिव्य युवकन का बीचे चौड़ा किनार वाली उज्जर साड़ी पहिरले गोर रंग क अधेड़ औरत अपना शान्त भाव में कवनो तपस्विनी लेखा लागत रहे. सामान्य दृष्टि में इहे लागत रहे, जइसे कवनो नेमी धर्मी बाह्मन-परिवार कवनो सुदूर जतरा पर निकलल होखे. कुछ घरी पहिले एगो जटहवा बरगद का नीचे बइठि के जलपान करत खा, ओ लोगन में आपुसी निर्णय इहे भइल रहे कि अब विश्राम ना कइल जाई आ दिने-दिने राज्य के सीमा से बहरियाये के पूरा कोसिस कइल जाई. समय आ परिस्थिति दूनो अइसने रहे कि राह में कहीं रुकलो ना जा सकत रहे. जेठ भाई का रूप में आगा हाली-हाली डेग डाले वाला युवक का एक हाथ में भालानुमा चोख लाठी आ दुसरा हाथ में कमंडल रहे, बीच में महतारी का आगा-पाछा चले वाला युवकनो का हाथे छोट छोट डंडा आ भोजन-कपड़ा के गठरी रहे. आ ओकरा पाछा धनुहा-बान कान्ही में टँगले गोर-युवक से हँसि-हँसि बतियावत ऊ बलिष्ठ आ कसल सुडौल देह वाला जुवक रहे. धीरे धीरे आपुस में बोलत-बतियावत ई परिवार इत्मीनान से चलल जात रहे कि घोड़न के हिनहिनइला का साथ टापन के आवाज सुनाये लागल. पूरा परिवार झट से गोलिया गइल. आपुस में कुछ तय भइल आ ऊ लोग दहिनी ओर सघन बन में घुसि के दू भाग में बँट गइल. लतर से तोपाइल एगो बनइला सीसम का पाछा तीन आदमी छिप के बइठ गइल बाकी तीन आदमी आसपास के फेंड़न के ओट लेके सावधान खड़ा हो गइल.\nघोड़न के टाप के आवाज उहें आके रुकल जहाँ ऊ लोग अबे खड़ा होके बतियावत रहे. तकरीबन दस गो हथियारबन्द घुड़सवार रहलन. ”आखिर कहाँ गायब हो गइलन सऽ?“ नायक के झुँझलात बोली सुनाइल – ‘हो सकेला ऊ दहिने का गझिन बन में समा गइल होखन सऽ. एम्मे त आजु ले जे ढुकल, आज ले ना लवटल!’ एगो सैनिक आशंका जतवलस\n– ‘काहें? एकर कवना गारंटी बा?’ नायक फेरू सवाल दगलस.\n– ‘ना सरकार ई मायावी बन हऽ, एम्मे राछस रहेलन सऽ.’ दुसरका सैनिक नायक के बतवलस.\nअइसन ना कि सैनिक नायक एसे नावाकिफ रहे. ऊ ओइसहीं रोब में डपटलस, ‘भीतर घुस के देखऽ जा, कुछ न कुछ आहट जरूर मिली.’\nसैनिक मजबूरी में भीतर घुस के देखलन सऽ जइसे आफत में जान बचावे आ कोरम पूरा करे खातिर देखल जरूरी होखे. फेड़न का पाछा सपटल युवक सतर्क आ सावधान रहलन स. हार-थक के जब सैनिक जंगल से बहरियइलन स त छिपल परिवार बहरा निकलि आइल. पहिले त जगहे पर ऊ लोग कुछ पल थथमल रहे फेरू एक अदिमी राय दिहल कि जंगल में घुसि के गइला से पकड़इला के डर ना रही आ दुसरा राज के दूरियो बहुत कम हो जाई. फेर त ई सुझाव एकराय में बदल गइल. अन्दाजन दिशा के अनुमान लगावत लोग भितरी घुसत चलि गइल. आगा बन अउर गझिन रहे. ओम्मे सुरुज क रोसनी बहुत कम आवत रहे. काँट-कूस, झरबेर, झाड़ी क पसरल लसराइल डाढ़ि आ टेढ़ ओढँघल झँगाठ फेड़न के झलाँसी काटत-तूरत, फाँफर जगह बनावे के रहे. गनीमत ईहे भइल कि एक घंटा बाद एगो फाँफर राह लउकल. ऊ लोग ओनिये घूमि गइल. कुछ दूर तक राह सरल रहे, बाकि आगा फेर ऊहे बीहड़ बन.\nजन्म – 01 मार्च 1951\nजन्म स्थान – ग्राम- सुलतानपुर, पो॰- गौसपुर, जिला – गाजीपुर (उ॰प्र॰)\nपिता – स्व॰ (श्री) धर्मराज द्विवेदी,\nमाता – स्व॰ (श्रीमती) देवरानी देवी\nशिक्षा – एम.ए. (हिन्दी), पीएच. डी. (काशी हिन्दू विश्वविद्यालय), वर्ष 1975\nप्रकाशित कृति –\nभोजपुरी में :\n1. अढ़ाई आखर (कविता संग्रह) 1978\n2. रामजी के सुगना (निबंध संग्रह) 1994\n(अखिल भारतीय भोजपुरी साहित्य सम्मेलन से पुरस्कृत)\n3. ‘गाँव के भीतर गाँव’ (कथा संग्रह) 1998\n(उ॰प्र॰ हिन्दी संस्थान से ‘राहुल सांस्कृत्यायन’ पुरस्कार)\n4. ‘आवऽ लवटि चलीं’ (कथा-संग्रह ) 2000\n8. ‘फूटल किरिन हजार’ (गीत-गजल संकलन) 2004\n9. मोती बी.ए. रचना संसार (मोनोग्राफ) 2014\nहिन्दी में :\n1. घनानन्द और उनकी कविता (समीक्षा) 1975\n2. ‘मीसा’ में बन्द देश (कविता-संग्रह) 1977\n3. समीक्षा के नए प्रतिमान (आलोचना) 1992\n4. हिन्दी एवं भोजपुरी की प्रमुख पत्र-पत्रिकाओं में सैकड़ों रचनाएँ प्रकाशित\n1. भोजपुरी दिशाबोध के पत्रिका ‘‘पाती’’ का वर्ष 1979 से निरन्तर संपादन\n2. ‘समकालीन भोजपुरी साहित्य’ के प्रारंभिक संपादक-मंडल में,5अंक तक\n3. हिन्दी त्रैमासिकी ‘ग्राम्या’ का संपादन, 12 अंक\n1. ‘साहित्य श्री’ (कन्हैयालाल प्राग्दास हिन्दी संस्थान, लखनऊ) 1994\n2. ‘भोजपुरी-शिरोमणी’ (अखिल भारतीय भोजपुरी परिषद, उ॰प्र॰)\n3. ‘राहुल सांस्कृत्यायन पुरस्कार, 1998 (हिन्दी संस्थान, उ॰प्र॰)\n4. ‘लोकपुरुष’ (विश्व भोजपुरी सम्मेलन एवं स्वदेशी मंच, वाराणसी)\n5. ‘भिखारी ठाकुर स्मृति सम्मान (भोजपुरी एसोसिएशन ऑफ इण्डिया एवं सन्डे इन्डियन, नई दिल्ली)\nआदि कई संस्थानों से सम्मानित\nवर्त्तमान आवास –\nटैगोर नगर, सिविल लाइन्स, बलिया- 277001 (उ॰प्र॰)\nएफ 1118, चित्तरंजन पार्क, नई दिल्ली- 110019\nमोबाइल नं॰ – 08004375093, 9919426249\nदू गो कानून बा\n2 thoughts on “बनचरी (पहिला कड़ी)”\nनीमन सिंह कहते हैं:\nजनवरी 25, 2015 को 9:22 अपराह्न पर\nनीमन सुघर सराहनीय रचना बा इ त\nदिसम्बर 21, 2014 को 12:14 अपराह्न पर\nबहुत बढ़िया शुरुआत बा। द्विवेदी जी के रचना सभे के पढ़े के मिली। ..


सुरक्षा – टटका खबर\nप्रधानमंत्री बनल बिना प्रधानमंत्री लउकल चाहत बाड़े मोदी, कहलसि कांग्रेस\nनयी दिल्ली. 06 नवंबर (वार्ता) भाजपा का ओर से अपना प्रधानमंत्री पद के उम्मीदवार नरेद्र मोदी के सुरक्षा बढावे के माँग कइला प कांग्रेस के कहना बा कि नरेन्द्र मोदी प्रधानमंत्री बनले बिना प्रधानमंत्री लउकल चाहत बाड़े. कांग्रेस प्रवक्ता मीम अफजल कहलन कि मोदी के पहिलही से जेड श्रेणी के सुरक्षा मिलल बा. कहलन कि\nनरेन्द्र मोदी के सुरक्षा बढ़ावल गइल\nनई दिल्ली . 01 नवंबर (वार्ता) भाजपा का ओर से प्रधानमंत्री पद के उम्मीदवार नरेन्द्र मोदी का सभा का दौरान पटना मे भइल बम धमाकन के मद्देनजर केन्द्र सरकार उनकर सुरक्षा बढावे के फैसला कइले बिया. सरकारी सूत्र बतावत बाड़े कि अब उनका लगभग उहे सुरक्षा मिलल करी जवन प्रधानमंत्री मनमोहन सिंह, संप्रग प्रमुख सोनिया


भोजपुरी खातिर समर्पित त्रैमासिक पत्रिका भोजपुरी जिन्दगी के नयका अंक – Anjoria\nMar 29, 2012 भोजपुरी जिन्दगी\nअतिथि संपादक के कलम से…\nभारत के सामाजिक व्यवस्था एगो अइसन अत्याधुनिक व्यवस्था बा जेकरा चलते आजो इ देश के वंचित समाज घोर कष्ट में जीवन जीये खातिर बाध्य बा. जाति व्यवस्था, जेकरा ऊपर धरम के मोहर लागल बा, उ ‘कैंसर’ जइसन भयानक बेमारी लेखा लाइलाज होके बार-बार फूट पड़ेला. आजो 2012 में भी हमनी के देश के चारों कोना में इ व्यवस्था के भयानक रूप में प्रत्यक्ष देखऽ तानी जा.\nसमाज के निचला तबका के साथे आजो जवन बेवहार होता उ मानवता के नाम पर कलंक हऽ. “भोजपुरी जिंदगी” खाली भोजपुरी भाषा अउर क्षेत्र से जुड़ल विषय लेके एकांगी पत्रिका नइखे. इ पत्रिका आपन राष्ट्रीय स्वरूप के ओर अग्रसर हो रहल बीया. हमनी के इ पत्रिका के इ नवका अंक देख अपने सभे इ सहज रूप से अनुमान लगा सकऽतानी जा कि आपन राष्ट्रीय दायित्व के लेके अउर भोजपुरी जइसन समृद्ध भाषा के विश्व स्तर पर अन्य भाषा के समक्ष लाये खातिर इ पत्रिका के भूमिका केतना महत्वपूर्ण होत जाता.\nविश्व कवि रवीन्द्रनाथ ठाकुर अपना साहित्य के माध्यम से आपन देश के नाम रोशन क के भा खाली नोबेल पुरस्कार पाके विख्यात ना भइलन बाकिर मानवता के पोषक विचारधारा खातिर विश्वविख्यात भइलन. इ पत्रिका अइसन महान साहित्यकार अउर चिन्तक के ऊपर विशेषांक निकाल के फिर एगो नवका सामाजिक चेतना खातिर अउर भरत के नवनिर्माण खातिर आपन योगदान देवे खातिर अग्रसर हो रहल बिया. आशा बा साहित्य के विभिन्न विधा से पूर्ण अउर सामाजिक चेतना से परिपूर्ण साहित्य पढ़ के निश्चित रूप से रउरा लोग में नवचेतना के संचार होई. हमार कामना बा कि गुरू रवीन्द्रनाथ ठाकुर के अनछुअल पहलू के पढ़े के बाद रउरा लोग भी इ पत्रिका के आगे बढ़ावे में आपन योगदान जरूर देम.\nप्रो. शत्रुघ्न कुमार\nनिदेशक, भोजपुरी भाषा, साहित्य एवं सांस्कृतिक केन्द; इग्नू, दिल्ली\nभोजपुरी जिनगी के नयका अंक अप्रेल जून साल २०१२ के अंक में कविगुरू रविन्द्र नाथ टैगोर से जुड़ल सामग्री दिहल गइल बा. एह अंक के संपादन प्रसिद्ध वरिष्ठ दलित साहित्यकार प्रो॰ शत्रुघ्न कुमार कइले बानी. उपर के लेख उनही के लिखल ह. बाकी पूरा अंक पीडीएफ फाइल में एहिजा मौजूद बा. पढ़ीं आ आपन राय भेजीं.\n5 thought on “भोजपुरी खातिर समर्पित त्रैमासिक पत्रिका भोजपुरी जिन्दगी के नयका अंक”\nभोजपुरी जिंदगी के २०१२ के नया अंक बहुत अच्छा लागल .\nधन्यवाद ! संपादक मंडल के लोगन के .\nREMEMBERING THE LEGEND ” KABIGURU RABINDRANATH TAGORE” this is first time that any bhojpuri magazine done this type of work in bhojpuri literature.\nThanks to anjoria , O P Singh and Bhojpuri Jinagi\nभोजपुरी जिनगी चाहे जिनिगी! जिंदगी ठीक नइखे लागत\nसिपाही सिंह ‘श्रीमंत’ के कइल पूरा गीतांजलि के अनुवाद एही घरी अपना घरे देखनी।\nभोजपुरी जिंदगी के ई अंक खूब साराहे जोग बा. टैगोर के जिनगी के कई गो पक्ष के उजागर करत बा . भोजपुरी में गीतांजलि के अनुवाद बा ई हमनी खातिर गौरव के बात बा.\nपत्रिका टीम के बधाई .\nएम्पेरिअल बुक सर्विस\nkshitij saurav says:\nlandmark work in the history of bhojpuri literature


एटीएम – टटका खबर\nबदमाशो फेरू एटीएम लूटले\nवाराणसी 11 नवम्बर (वार्ता) वाराणसी मे सोमार का दिने कुछ नकाबपोश बदमाश कैण्ट इलाका के नयी बस्ती मे लागल बैक आफ बडौदा के एटीएम लूट लिहले. पुलिस बतावत बिया कि पहिले ओहिजा तैनात गार्ड सुभाष जायसवाल के हाथ गोड़ बान्ह के स्टोर रुम मे डाल दिहले स. एटीएम उखाडे के कोशिश जब सफल ना भइल\nएटीएम से रुपिया उडावे वाला जालसाज गिरफ्तार\nगोण्डा जिला मे खोडारे थाना के पुलिस एटीएम से रुपया निकाले वाला एगो जालसाज के गिरफ्तार क के काल्हु जेल भेज दिहलसि. जालसाज का लगे से एटीएम से निकालल 18 हजार रुपिया आ पांच गो फर्जी एटीएम कार्ड बरामद भइल. पुलिस बतावत बिया कि बभनाल कस्बा के बैक मे लागल एटीएम मशीन से बालकृष्ण नामक


Click to Watch > सिट बंटवारा से कुशवाहा खुश नइखन! बिहार NDA में आइल भूचाल | भोजपुरी समाचार in HD\nClick to Watch in HD > सिट बंटवारा से कुशवाहा खुश नइखन! बिहार NDA में आइल भूचाल | भोजपुरी समाचार\nWatch सिट बंटवारा से कुशवाहा खुश नइखन! बिहार NDA में आइल भूचाल | भोजपुरी समाचार\nu0926u0947u0916u093fu090f NDA u092eu0947u0902 u0915u093fu0938u0915u094b u0915u093fu0924u0928u093e u092eu093fu0932u0947u0917u093e u0914u0930 u0915u094cu0928 u091cu093eu090fu0917u093e u092cu093eu0939u0930!


शुभम तिवारी साउथ अफ्रीका से स्टंट सीख के अइले – Anjoria\nशुभम तिवारी साउथ अफ्रीका से स्टंट सीख के अइले\nहाई वोल्टेज स्टंट सीखे खातिर पिछला दिने शुभम तिवारी साउथ अफ्रीका के शरण लिहले आ ओहिजा से कमाल के एक्शन सीख के आइल बाड़े. कहलन कि ओहिजा गइला का बादे पता चलल कि एक्शन होला का आ काहे एहिजा के हर बड़का स्टंट शो साउथ अफ्रीका में करावल जाला. ओहिजा ऊ हेलीकाप्टरो से स्टंट करे के सीखले.\nअब इहो बतावत चली कि पिछला दिने “मल्ल युद्ध” का एगो सीन खातिर शुभम तिवारी आग के दरिया में कूद के शूटिंग करवले. बाकिर अइसन नइखे कि शुभम खाली एक्शने करेलें. रोमांस आ कामेडियो में उनकर काम लाजवाब होला. मल्लयुद्ध के निर्माता सुनील कुमार चौहान आ निर्देशक चांद मेहतो शुभम के तारीफ करत में ना थाकेले.\nस्रोत शशिकान्त सिहं\nShubham back from South Africa ‘Stunt trained’


पाण्डेय कपिल जी के लिखल भोजपुरी उपन्यास फुलसुंघी | जोगीरा\nHome भोजपुरिया बस्ता | भोजपुरी किताब पाण्डेय कपिल जी के लिखल भोजपुरी उपन्यास फुलसुंघी\nभोजपुरी उपन्यास फुलसुंघी के बारे में\nफुलसुंघी का बारे में कुछ विशेष कहे के नइखे। कहे के एतने भर बा कि एह उपन्यास के कथावस्तु कवनो इतिहास ना ह, एकर कवनो घटना हु-ब-हु सही घटना ना ह, एकर कवनो पात्र यथाचितरित वास्तविक पात्र ना ह। एह में सन्देह ना कि ढेला, महेन्दर मिसिर, हलिवंत सहाय आ रिवेल साहेब साँचो के हो चुकल बाड़े। बाकिर एह चरित्रन के कवनो प्रमाणिक ब्योरा सामने नइखे रहल, आ एह लोगन के किस्सा किंवदन्तियन से भरल बा। अइसन कुछ किंवदन्तियन से सह पाके, एह उपन्यास के कथावस्तु कल्पना से खड़ा कइल गइल बा। बाकिर, एह उपन्यास में, एगो काल-विशेष के, क्षेत्र-विशेष के आ समाज-विशेष के जवन तस्वीर उरेहल गइल बा, ऊ जरूर सही बा।\nपाण्डेय कपिल जी के लिखल भोजपुरी उपन्यास फुलसुंघी डाउनलोड करे के खातिर क्लिक करीं\nभोजपुरी उपन्यास फुलसुंघी\nपिछला लेखफिल्म रंग की सफलता के लिये मां जानकी दरबार अरविन्द अकेला “कल्लू”\nअगिला लेखरामनवमी पर रिलीज होगी भोजपुरी फिल्म पाकिस्तान में जय श्रीराम\nomprakash amritanshu February 27, 2017 At 10:38 am\nपाण्डेय कपिल जी जी भोजपुरी के समर्पित व्यक्ति है. बहुत-बहुत शुभकामना.\nराजेश October 10, 2017 At 7:38 pm\nबहुते बढिया लेखनी बा


अपना बापे का तरह बॉलीवुड मे पहचान बनावल चाहत बाड़न लव सिन्हा – टटका खबर\nमुंबई 13 नवंबर (वार्ता) बालीवुड के नयका अभिनेता लव सिन्हा फिल्म इंडस्ट्री में अपना पिता शत्रुध्न सिन्हा जइसने मुकाम बनावल चाहत बाड़े.\nलव कहलन कि उनकर पिता के मनसा ब कि हम खुद आपन पहचान बनाईं. ई ना कि काम पावे खातिर अपना पिता से फोन करवाईं.\nकहलन कि फिल्म स्टार के संतान होखला के नुकसानो देखे के मिलेला. लोग सोचेला कि रउरा हमेशा सब कुछ आसानी से मिल जाला बाकिर बास्तव में अइसन होला ना.\nसाल 2010 मे रिलीज “सदिया” के बाद लव सिन्हा एक बेर फेरू बालीवुड मे वापसी करत बाड़न आ “ओ माई गाड” फेम उमेश शुक्ला के निर्देशन मे बनत एगो फिलिम में काम करत बाड़े. ई फिलिम एगो राजनीतिक थ्रिलर ह जवना के शूटिग अगिला साल मार्च से शुरू होखी.\nTags: लव सिन्हा, शत्रुघ्न सिन्हा


लोकपरंपरा आ लोकगीत देवी-देवता के देवत्व के परिधि से निकाल के सामान्यीकरण करेला. लोक परंपरा में देवी-देवता के चमत्कार भा ताकत के पूजा ना होला बलुक अपनापा के रिश्ता जोड़ के, घर-परिवार के सदस्य बना मान देबल जाला.\nLast Updated: October 17, 2020, 1:55 PM IST\nशारदीय नवरात्रा शुरू हो रहल बा. कोरोना काल बा, एह से सार्वजनिक रूप से दुर्गा पूजा के उत्सव त ओह लेखा ना होई, जइसन कि हर साल होखत रहे बाकि तबो लोग के उत्साह-उमंग त ओही लेखा बा. सार्वजनिक रूप से दुर्गा पूजा में भले कमी होखो बाकि घर-घर में होखेवाला देवी पूजा के ले के त उत्साह-उमंग-आस्था-श्रद्धा में त कवनो कमी नइखे. कवनो वजह भी नइखे कमी होखे के. बलुक ई कहल जा सकत बा कि ई कोरोना काल के जल्दी खतम होखे के आस में, एकरा से निजात पावे खातिर श्रद्धा-भाव आउरी बढ़ल ही बा. जब नवरात्रा शुरू होखी त मूल त सभे जानत बा कि घरे-घरे पूजा-पाठ होखी. कलश के स्थापना होखी. देवी-दुर्गा के पाठ होखी. बाकि ई कुल के मूल में एगो अउरी चीज रही, देवी गीतन के गवनई शुरू होखी. देवी भजन, देवी गीत आ पचरा गीतन के गवनई शुरू होखी. हमनी के आज के बतकही इहे देवी गीतन के ही दुनिया प ही होखी. पारंपरिक देवी गीतन के दुनिया से गुजर के जब एह नवरात्रा के समझे के कोशिश करब भा एकरा के देखब तक एगो नया आयाम देखे के मिली.\nरउआ अबकी के नवरात्र में जब सार्वजनिक दुर्गा पूजा में, मेला आदि में नइखे जाये के त घरे रह के देवी-दुर्गा के गीतन के दुनिया समझे के कोशिश करीं. देखब कि जब शास्त्रीय तरीका से, मने संस्कृत वाला श्लोक आदि से देवी-दुर्गा के पाठ होला, अराधना होला, त ओकरा में देवी-दुर्गा के रूप कईसन रहेला. देवी शक्तिशाली रहेली,चमत्कार के भी कथा-कहानी रहेला. देवी इंसानी दुनिया से अलग विशेष परिवार के सदस्य नजर अइहें. देवता परिवार के. दुश्मनन के मारत, संहार करत, कई गो चमत्कार करत. बहुत सावधान रहे के पड़ी कि कवनो गलती ना हो जाव देवी के अराधना में भा पूजा में. अब एही संगे रउआ देवी के गीतन के दुनिया से देवी के पूजा भा देवी आ भक्त के रिश्ता के स्वरूप समझे के कोशिश करीं. कवनो एगो पारंपरिक गीत उठा के देख सकत बानी. उदाहरण के रूप में भोजपुरी इलाका में सबसे लोकप्रिय पारंपरिक गीत निमिया के डाढ़ मइया के ही सुनीं. एह गीत के सुनब त एगो कहानी लेखा अहसास होखी. नीम के डाढ़ प देवी झुलुआ खेल रहल बाड़ी. उनका पियास लागत बा. उ उहां से चलत बाड़ी.\nमालिन के घरे पहुंचत बाड़ी. पूछत बाड़ी कि सुतल बाडू कि जागल बाड़ू मालिनत्र. बड़ा तेज पियास लागल बा. हमरा के एक बुंद पानी देतू. मालिन देखत बिया कि देवी सामने आईल बाड़ी बाकि उ हड़बड़ात नइखे, चकित नइखे होखत देवी के अपना दुआरी देख के. उ आपन बच्चा के गोदी में खेला रहल बिया तब. उ देवी के संवाद कर रहल बिया. कहत बिया कि राउरे कृपा से प्राप्त भइल बच्चा गोद में बा, आवत बानी सूता के, त पानी पियावत बानी. मालिन आराम से बच्चा के ले के जात बिया, आवत बिया त पानी पिया रहल बिया देवी के. पानी पी लेला के बाद मालिन के आशिर्वाद दे रहल बाड़ी. अब एही गीत से रउआ लोक परंपरा में देवी के पूजा-पाठ भा देवी आ भक्त के रिश्ता-नाता समझे के कोशिश करीं. ई खाली एगो गीत त उदाहरण में बा. असल में जेतना भी पारंपरिक देवी गीत बा भा पचरा गीत बा, ओकरा से एह रिश्ता के समझे के कोशिश करब त मोटा-मोटी एक ही लेखा भाव आई. उ भाव ई रही कि लोक परंपरा आ लोकगीत कवनो देवी-देवता के सामान्यीकरण करेला.\nउ देवी-देवता के देवत्व के परिधि से निकाल के सामान्य इंसान के करीब लावेला. देवी-देवता के इंसानी दुनिया से अपनापा के रिश्ता जोड़ेला. घर-परिवार के सदस्य लेखा बनावेला. घर-परिवार के सदस्य लेखा मान के मान-आदर देला. चमत्कार आ ताकत के पूजा ना करेला बलुक श्रद्धा के अलगा भाव राखेला. फेरू इहो बात समझ में आई कि लोक परंपरा में देवी-देवता भी इंसानी दुनिया से बहुत सहज रिश्ता राखेला. अगर देवी के पियास लागी त देवी खुदे पानी मांगे जइहें, अगर भक्त सहज भाव से कहलस कि तनिका इंतजार करीं त इंतजार करिहें. ई खूबसूरती लोकगीतन में ही मिली. ई त एगो देवी गीतन के उदाहरण देबल गइल बा. नवरात्रा के खतम भइला प दशहरा भी आवेला. राम के पूजा के पर्व. राम के भी लोकगीतन के दुनिया से देखब त अइसने भाव नजर आई. लोकगीत त राम के भी देवता के परिधि से निकाल के आपन करीब लावेला, आपन बनावेला.\nत, अबकी कोरोना काल में जब आराम से घरे रहि के नवरात्रा आ दशहरा मनावे के संयोग जुटल बा त एह दुनिया के समझे के कोशिश करे के काम बा. जे लोकगीतन के दुनिया से, लोकपरंपरा से देवी—देवता से इंसानी दुनिया के रिश्ता समझ ली, उ जीवन में कबो धरम के ले के उन्मादी नइखे हो सकत. उ कब्बो अंधविश्वासी नइखे हो सकत.\nभोजपुरी: जइसे वर्चुअल क्लास चलता, ओइसहीं वर्चुअल भोजन हो जाई त बड़ा मुस्किल बा


अक्टूबर 2015 – Anjoria\nMonth: अक्टूबर 2015\nअक्टूबर 29, 2015 Editor\n– डा॰ अशोक द्विवेदी ‘लोक’ के बतिये निराली बा, आदर-निरादर, उपेक्षा-तिरस्कार सब के व्यक्त करे क ‘टोन’ आ तरीका अलगा बा. हम काल्हु अपना एगो मित्र किहाँ गइल रहलीं, उहाँ…\n– रामरक्षा मिश्र विमल शहर में घीव के दीया बराता रोज कुछ दिन से सपन के धान आ गेहूँ बोआता रोज कुछ दिन से जहाँ सूई ढुकल ना खूब हुमचल…\nअक्टूबर 27, 2015 Editor\n– डा0 अशोक द्विवेदी नेह-छोह रस-पागल बोली उड़ल गाँव के हँसी-ठिठोली. घर- घर मंगल बाँटे वाली कहाँ गइल चिरइन के बोली. सुधियन में अजिया उभरेली जतने मयगर, ओतने भोली. दइब…\nअक्टूबर 25, 2015 Editor\n– जयशंकर प्रसाद द्विवेदी आजु हमरा के नियरा बईठा के बाबूजी बहुते कुछ समुझवनी ह । दुनियाँ – समाज के रहन सभ हमरा के विस्तार मे बतवनी ह ॥ बाबूजी…\nअक्टूबर 23, 2015 कार्यकारी सम्पादक\n– डॉ. रामरक्षा मिश्र विमल 1. मन इ जब जब उदास होखेला तोहरे आस-पास होखेला घर धुँआइल बा आँख लहरेला जब भी बुधुआ किताब खोलेला तोहरा के…\nअक्टूबर 10, 2015 Editor\n– डा0 अशोक द्विवेदी कुछ नया कुछ पुरान घाव रही तहरा खातिर नया चुनाव रही । रेवड़ी चीन्हि के , बँटात रही आँख में जबले भेद-भाव रही । अन्न- धन…\nअक्टूबर 8, 2015 Editor\n– शिलिमुख आम आदमी का नाँव प’ सत्ता पावे वाली पारटी के मुखिया, आम आदिमी क भला करसु भा ना करसु बाकि आम आदमी का टेक्स से कमाइल पइसा से…\nअक्टूबर 2, 2015 Editor\n– डा0 अशोक द्विवेदी दउर- दउर थाकल जिनगानी कतना आग बुतावे पानी ! बरिसन से सपना सपने बा ; छछनत बचपन बूढ़ जवानी । हरियर धान सोनहुली बाली, रउरे देखलीं…


‘हिरउआ नं. 1‘ के शूटिंग पूरा भइल – Anjoria\n‘हिरउआ नं. 1‘ के शूटिंग पूरा भइल\nएस. के. राय फिल्मस् के बैनर तले बनत भोजपुरी फिलिम ‘हिरउआ नं. 1‘ के शूटिंग पिछला दिने बिहार में पूरा कर लिहल गइल. एह फिलिम से नवोदित एक्टर मुन्ना लाल यादव के परदा पर लॉंच कइल जात बा. एह पूरा तरह से पारिवारिक आ कॉमेडी फिलिम में नौ गो गाना बा जवना के खुशबू उत्तम, चमन कश्यप, महाला आ मुन्ना लाल यादव आवाज दिहले बाड़न. अभिनेता मुन्ना लाल यादव गायकी का बाद नायकी करे जात बाड़न.\nनिर्माता रमेश राय, लेखक राकेश मिश्रा, निर्देशक अमित आभिषेक, गीत महालाल, संगीत प्रवीण सोनी, छायांकन रंजीत कुमार, नृत्य प्रीतम, नवीन सिंह, आ फाईट मास्टर जीवन हउवें.\nमुख्य कलाकार मुन्ना लाल यादव, चारू शर्मा, नेहा गुप्ता, कमरूल जमा, भाई ठाकुर, अशोक माही आ आनंद किशोर.


दगाबाजी कर के जीतल सरकार लट्ठमारी कर के हार गइल – Anjoria\nजून 6, 2011 बाबा रामदेव, सोनिया गाँधी\nशनिचर का दिने थोड़िका देर खातिर लागल रहे कि बाबा रामदेव के राजनीतिक अवसान हो गइल बा जब कपिल सिब्बल दगाबाजी करके बाबा रामदेव का तरफ से मिलल लिखल सहमति पत्र के सार्वजनिक कर दिहले. मीडिया तब बाबा रामदेव पर हमलावर हो गइल रहे आ लागत रहे कि बस काल्हु भोरे होत होत बाबा रामदेव के सगरी हवा निकल जाई. बाकिर कांग्रेस नेतृत्व के नालायकी का चलते रात में सूतल आन्दोलनकारियन पर लाठीचार्ज आ आंसू गैस के गोला छोड़ के तितर बितर करा दिहल गइल आ बाबा रामदेव के गिरफ्तार कर लिहल गइल. सरकार के एह बेवकूफ हरकत से पूरा देश बाबा रामदेव से भइल अन्याय का खिलाफ एकजुट हो गइल बा. पूरा देश से बस एगो आदमी, हमनी के लालू भईया, जे चारा घोटाला के महानायक का रुप में आरोपित रहले, सरकार के सराहना कइले. अतवार का दिने पूरा देश में जगहे जगहे धरना प्रदर्शन होखे लागल. साँझ सात बजे से भाजपा दिल्ली में आ देश के हर हिस्सा में, जहँवो ओकर मौजूदगी बा, चौबीस घंटा के सत्याग्रह शुरु कर दिहलसि.\nसरकार के बेवकूफी का चलते पहिले त बाबा रामदेव के ऊ सम्मान दिहल गइल जवन कवनो राष्ट्राध्यक्ष के दिहल जाला आ जब बाबा रामदेव सरकार का चालबाजी में ना फँसले तब उनुका पर बर्बर पुलिसिया हमला करा दिहल गइल. बतावल जा रहल बा कि एह हमला का पाछे सोनिया गाँधी के सहमति आ मनमोहन सिंह के स्वीकृति रहल. दिल्ली पुलिस मनमोहने सिंह का जिम्मे बा काहे कि दिल्ली पुलिस के नियन्त्रण दिल्ली सरकार के नइखे दिहल गइल.\nबाबा रामदेव के लिखित समझौता देखा के उनुका के दोषी ठहरावे वाला सरकार भुला गइल कि ओकरो प्रतिनिधि पिछला पाँच दिन से बाबा रामदेव का खिलाफ तड़ीपार आदेश तब ले अपना पाकिट में ले के घुमले जबले बाबा रामदेव से समझौता के उमेद खतम ना हो गइल. हमेशा का तरह कांग्रेस के दिग्गी राजा बाबा रामदेव का खिलाफ तरह तरह के आरोप लगा रहल बाड़े. बाकिर दिग्गी राजा के खुद के छवि अतना खराब हो चुकल बा कि “ओसामाजी” के एह सेवक के कवनो मोल नइखे रहि गइल देशवासियन का सामने.\nबाबा रामदेव पर भइल हमला के सबले बड़ नुकसान जवन कांग्रेसियन के भइल बा ऊ बा कि सोनिया गाँधी फेर से अपना विदेशी मूल का चलते देश का निशाना पर आ गइल बाड़ी. कांग्रेस जवना बेहयाई का साथे हिन्दू धर्मावलम्बियन पर हमला कर रहल बिया ओहसे काग्रेस पर चर्च के पिछलग्गू होखे के आरोप चिपके लागल बा. इटली से आइल महारानी अपना साथे वेटिकनो के नाम घसीटवावत बाड़ी. भगवान कांग्रेस आ कांग्रेसियन के सद्बुद्धि देसु !


स्मृति – टटका खबर\nस्मृति इरानी से चुनावी लड़ाई में यूपी का अमेठी में पन हार के अनेसा देखत राहुल गाँधी केरल के वयनाडो से चुनाव लड़े के प्लान बनावत बाड़ें. अब चरचा बा कि ओहिजो से भाजपा स्मृति इरानी के चुनाव लड़ा दी. राहुल गाँधी के छवि के नुकसान चहुँपावे वाला फैसला स्मृति के उनुाक खिलाफ एगो मजगर\nकांग्रेस के मलिकार बुढ़वा बबुआ अध्यक्ष बनला का बादो कांग्रेसे के बिलवावे पर लागल लउकत बा. पता ना उनकर भाषण के लिखऽता. बाकिर जेही लिखऽता से थ्री इडिएट वाला चमत्कार वाला बलात्कार कइला से बाज नइखे आवत. दोसर उनुकर साथी सलाहकार कहीं भा लगुआ-भगुआ, ओहनिओ के समुझ पर अचरज होखत बा. अमेठी से फेरु स्मृति


पाखी फेर से सबले बढ़िया अभिनेत्री साबित भइली – Anjoria\nभोजपुरी के लोकप्रिय अदाकारा पाखी हेगडे ई कई बेर देखा चुकल बाड़ी कि जबहियों उनकर मुकाबिला कवनो दोसर तेसर अभिनेत्री से होखी त ओह कई नायिका वाली फिल्म में पाखी हेगडे हमेशा सबका ले एकइस साबित होखीहन. अबकियो उहे भइल बा. फिल्म “आखिरी रास्ता” में रानी वाला उनकर किरदार बाकी अभिनेत्रियन पर भारी पड़ल बा आ पाखी निरहुआ के जोड़ी दर्शकन के सबले निमन लागल बा. उनकर संवाद बोले के अंदाज, अदाकारी के जलवा, आ ना्च के शैली, हर कुछ दर्शकन के मोह लेबे ला. फिल्म “आखिरी रास्ता” में पाखी हेगडे आ निरहुआ के कईएक सीन बैंकाक के खुबसूरत वादियन में करावल गइल बा जवना के देख के दर्शक मंत्रमुग्ध हो जात बाड़े.फिल्म बिहार में बहुते बढ़िया व्यबसाय करत बिया. पिछला चार साल से पाखी हेगडे भोजपुरी सिनेमा के सबसे लोकप्रियअभिनेत्री का कुर्सी पर जमल बाड़ी आ लागत बा कि एहू साल उनकर जलवा कायम रहे वाला बा.


करुनाकर रमायन : बालकाण्ड (२६ वाँ किस्त) - JaiBhojpuri.com\nकरुनाकर रमायन : बालकाण्ड (२६ वाँ किस्त)\nPosted by Vratraj Dubey 'Vikal' on September 16, 2012 at 2:57pm\nकरुनाकर रमायन (भोजपुरी महाकाव्य) बालकाण्ड (२६ वाँ किस्त)\nचौपाई-साँच-साँच बतिया बतलावऽ। ना अब कवनो बात छुपावऽ।।मन के बीच बरल हुदबुदी। चंचल चित लागे फरगुद्दी।।हमनी के बा लगल अनेसा। बबुआ के कुछ मिले सनेसा।।माइन के दिल मोम कहाला। लइकन खातिर सहे कसाला।।जब केहूना बात सुनेला। लइका माई से दूभेला।।माई से बढ़ हीत न दोसर। लइकन ला होला धरती पर।।कबो केकई कबो सुमितरा। कबो कोसिला खोलें पतरा।।बेर-बेर येक्के गो बतिया। पूछे लगली तिनू सवतिया।।चित में चाव नयन में आसा। बरनत बने न उनकर दासा।।करनी कह-कह दूत सुनावे। पुलकित हो सब माथ नवावे।।\nदोहा-भरत-सतरुहन खेल के, अइले येही बीच।बतकहिये के बीच में, बइठे आसन खींच।।२३३।।\nचौपाई-सँघहीं कहले दूनू भाई। फेरू कहऽ बात फरिआई।।कवना लेखा धनुस उठवले। कवना लेखा डोर चढ़वले।।कहलस दूत बात समुझाई। कवना मुँह से करी बड़ाई।।धन-धन दूनू लइका बाड़ें। कवनो बीर न आगे आड़ें।।धन बा बाप घने महतारी। धन-धन बाड़ें कुल परिवारी।।जहँवा अइसन जनमें जोधा। धन-धन बा ऊ नगर अजोधा।।बल के बात कथी बतलाईं। सुन मुदई के मारे झांई।।सब जोधा जहँवा हट गइले। तहँवा जाके ई खड़िअइले।।जोधा जब तीनू लोकन के। भाग परइले कायर बन के।।जरला जेंवर खानी ओके। तुरले ई तनिका में टोके।।\nदोहा-भइल सोर संसार में, धरती गइली डोल।थर-थर काँपे वीर सब, बन गइले बकलोल।।२३४।।\nचौपाई-तबले परसुराम जी अइले। अवते बहुत जोर खिसिअइले।।लछुमन बाते से बतिया के। सेखी रख दहले सटका के।।तुरते राम लगे आ गइले। दूनू में कुछ बतिया भइले।।परसुराम पग पटकत रहले। राम बचन कुछ मीठे कहले।। केहू के ना बात सुनाइल। परसुराम रहले अगुताइल।।तुरते आपन धनुहा दहले। ओके राम हाथ में लहले।।फेरू ओपर तीर चढ़वले। तान कान ले कहीं चलवले।।जमदगनी सुत करवा जोरी। चल दहले जंगल के ओरी।।ईहे कहत दूत हरसाइल। सभकर सुन के जिया जुड़ाइल।।राजा कइले रतन निछावर। रानी दहली हार जड़ावर।।\nदोहा-दूत निछावर पाइके, मने-मने हरसाय।जे आवे से ही कुछू, देत निछावर जाय।।२३५।।\nचौपाई-पूछेली पतोह के काँती। रूप सील गुन सखी सँघाती।।समघिन के सुभाव बतलावऽ। कइसन बा परिवार सुनावऽ।।कहलस दूत कथी समुझाई। केकर-केकर गुनवा गाईं।।रूप सील गुन सोभा सागर। जइसे बने सिमट के गागर।।रानी जी राउर दुलहिनिया। अपने बाड़ी चार बहिनिया।।केहू से केहू ना कम बा। सब में येक्के नेत धरम बा।।बबुनी सीता सबसे बेसी। कन्ना ऊ बाड़ी सनकेसी।।उनका रूप रंग के आगे। छपित चनरमा पूरन लागे।।रानी के का कहीं सुभउआ। सरधा के बाड़ी दरिअउआ।।जेकर बेसी भगिया जागी। ओही के ई जोड़ी लागी।।\nदोहा-दूनू ओरी देख के, सूझे मन में बात।सबसे होइत नीक ई, चलित चार बरिआत।।२३६।।\nचौपाई-छोटे मुँह बड़ बतिया कहनी। भाउकता में हमहूँ बहनी।।दूत दया के काबिल होला। समाचार के हऽ ऊ झोला।।माफ करब ई हमर ढिठाई। करब उहे जे मन में आई।।कह के दूत चलल अब जेंवे। रानिन के मन सपना सेवे।।गुरु के तब दसरथ बुलववले। पाँती उनके हाथ धरवले।।पाँती पढ़ गुरु भइलें परसन। हरसित जिया जुड़ाइल बा मन।।कहले भाग अवध के जागल। राम सिया के जोड़ी लागल।।करम धरम के जे अपनावें। बिन मँगले सुख संपति आवे।।राजा राउर अरजल पुनवा। बनके अइले राम बबुनवा।।के बा जग में रउआ खानी। हई कोसिला जेकर रानी।।\nदोहा-धरमसील दरिआव दिल, तप के तेज निधान।भगती के बस में जहाँ, जनमेले भगवान।।२३७।।\nचौपाई-गुरुजी तब खोलेले पतरा। देखेले जाये के जतरा।।बोलेली राजा से रानी। हमर बात अब येगो मानी।।सीता बाड़ी चार बहिनिया। चारू बाड़ी येक बरनिया।।लइका बाड़ें हमरो चारे। जो बिदेह ई बात विचारें।।बतिया जो मनवा के भावे। चारू के डोला सरिआँवे।।दूत भेज के बतिया जानी। तब बिआह के करवा ठानी।।सुन सुझाव रानी के सुन्नर। राजा भइले सुखी समुन्नर।।गुरु से लगलें करे विचरवा। कइसन होई ईहो करवा।।रउआ अब जइसे बतलाईं। वइसे हम पाँति भिजवाईं।।हँसनी गुरुजी तुरत ठठा के। बतिया कहनी हाथ उठा के।।धन-धन बाड़ी बड़की रानी। मिली कहाँ अब इनकर सानी।।\nदोहा-पठईं आपन दूत अब, लीं विचार के जान।मन माफिक होखे जवन, ऊ हऽ कार महान।।२३८क।।दूसर होई परन ना, कऽ लीहें स्वीकार।येसे बढ़ के नीक अब, ना बा दोसर कार।।२३८ख।।\nचौपाई-राजा पाँती तुरत लिखवले। येगो दूत चतुर बुलववले।।दे दहले पाँती सरिया के। पूछ लिहऽ बतिया फरिया के।।चलल दूत अब लेके पाँती। जनक दूत बा बनल सँघाती।।झरफर-झरफर डेंग बढ़ावत। चल दहले दूनू बतिआवत।।लगल अवध के रूप सजाये। घर-घर मंगलकलस धराये।।तोरन बंदनवार बनेले। चितरकार सब चितर रचेले।।हर मंदिर दीवार रँगाला। देख-देख के सरग लजाला।।खुलल खजाना बा राजा के। मन हरसित बाटे परजा के।।जाता पूरा नगर सजावल। येक निअर घर-बार रँगावल।।देखत नगर भरम सब भागे। ऊँच नीच के भेव न लागे।।\nदोहा-लछमी जी रीझल करें, देख जवन सत्कार।आज अवधपुर में उहे, होता सगरी कार।।२३९।।\nचौपाई-हरसित हो सब तिरिया जाती। गावें संझा अउर पराती।।जात पात के भेद मिटल बा। महापरब में लोग जूटल बा।।डाला कहीं बिनाये लागल। मउरी कहीं पुराये लागल।।लागल कुरता नया सिआये। धोती लागल नया किनाये।।नाई धोबी सब जूटल बा। मनवा के असकत छूटल बा।।घर-घर में घूमे चुरिहारिन। नारी पहिरें चूरी किन किन।।टिकुली सेनुर खूब बिकाला। ऊपर से कुछ रंग मसाला।।हाथी लगले सजी रँगाये। घोड़ा लगल सजी फेराये।।रथ पर रथ सरिआवल जाता। नतइत सब बुलवावल जाता।।नीन आँख में नइखे लागत। रात-रात भर बीते जागत।।\nदोहा-ईतर गंध सुगंध के, बरखा होखे रोज।घर घर में अब सुरू बा, सदाबरत के भोज।।२४०।।\nचौपाई-पहुँचल दूत जनकपुर जाके। पाँती दे दहलस हरसा के।।जवन बात अजोधा में भइल। चरचा उहो जनकपुर गइल।।सुन सनेस सुन्नर सुभकारी। हरसित भइलें सब नर-नारी।।राजा आपन भाग मनावें। रह-रह रानी से बतिआवें।।भाग सुनैना बाँचे लगली। गोत-दयादिन नाचें लगली।।सीता जब सुनली सनेस के। विनवेली गौरी महेस के।।किरपा जेकर बाटे भारी। कइसे केहू रीन उतारी।।धन बानी सिवसंकर साईं। धन-धन बाड़ू गौरा माई।।दूनू के जे सेवे मन से। कब्बो ना ऊबे जीवन से।।भइल कार लउकेला अइसन। मन में सोचत रहनी जइसन।।\nदोहा-तहनी के सेवब सदा, होई जो ई कार।रहिहें सँघही अगर जो, सगरी बहिन हमार।।२४१क।।गिरिजा घर चलली सिया, सँघे बहिनिया तीन।चंचल चित हरसित बदन, मन गिरिजा पद-लीन।।२४१ख।।\nचौपाई-जाते माथ गोड़ पर धइली। ईहे सजी बहिनियो कइली।।बाटे बाढ़ खुसी के आइल। बोलेली बतिया हरसाइल।।बड़ उदार बानी हे मइया। हर संकट में रहीं सहइया।।राउर गुनवा कइसे गाईं। सबद भाव कहँवा से लाईं।।किरपा से बा कंठ अघाइल। भासा भाव सजी सकुचाइल।।अस सुख के बरखा बरसवलू। मन के आट-आट उछिलवलू।।रहनी सूनत तहर कहानी। तहरे बस भव रहे भवानी।।जे चाहेला जवन चिजुइया। गिरे न देलू मन के भुँइया।।तोहर जे दरबार अगोरे। सगरे सुखवा सहज बटोरे।।सेवत रोगी होले चंगा। बहत रहें अँजुरी से गंगा।।इहे निहोरा बा अब मइया। हरदम रहिहऽ बनल सहइया।।\nसोरठा-मन के ई उदगार, कबो न छोड़े हिया के।रखिहऽ सदा दुलार, रहीं जहाँ तहरे रहीं।।२४२।।\nफेरू आगे..... Views: 24\nTags: Bhojpuri, Karunakar, Ramayan, dubey, vikal, vratraj, करुनाकर, दुबे, भोजपुरी, महाकाव्य, More…रमायन, विकल, व्रतराज Like4members like this\nComment by Manoj Kumar on September 20, 2012 at 10:43pm गुरु जी , गोड लागत बानी.\nहमेशा लेखा बहुत सुनर! स्तुत्य !!\nभोजपुरी साहित्य के महान धरोहर बा ई कृति... यकिनन एमे कवनो दू राय नइखे !


चंदौली – Page5– टटका खबर\nनाबालिग लइकी से शादी करत डीएसपी गिरफ्तार\nचंदौली के बलुआ इलाका के उत्तरी गाँव के प्रद्युम्न कुमार यादव के पुलिस एह खातिर गिरफ्तार कर लिहलसि कि ऊ मंदिर में एगो नाबालिग लइकी से बिआह करत रहलन. बतावल जात बा कि पैंतालिस साल के प्रद्युम्न कुमार यादव छत्तीसगढ़ में डीएसपी का पद पर तैनात बाड़न. कुछ समय पहिले उनकर पहिलका पत्नी के देहांत\nचंदौली जिला में एगो गाँव के बारह साल के लइकी संगे पाँच जने बलात्कार कइलें आ लोग जब पुलिस में शिकायत करे चहुँपल त पुलिस शिकायत दर्ज ना कइलसि. एकरा बाद ओहिजा जम के बवाल भइल आ बड़का पुलिस अधिकारियन के पहुँचला क बादे हालात पर काबू हो पावल. सतवीं कक्षा में पढ़े वाली ओह


कार्बन Alfa A120 Price in India, Full Specs - 30th May 2020 | Digit\nसबसे नया मोबाइल\nकार्बन Alfa A120\nBy Digit Desk | अपडेटेड on(bhojpuri) 09-Apr-2019\nRelease Date: 11 May, 2015\nOfficial Website : Karbonn\nVariants Select Variant 4GB Storage\nColor All default\n4,549 Available at2Store\nRelease Date : 11-May-2015\n4.5" (480 x 854)\n5 | 0.3 MP\n4 GB/512 MB\nPrice : 4,549 (onwards) Available at2Store\nCurrent Best Price of कार्बन Alfa A120 is ₹ 4549\nPrice for 4GB variant\nVariants All 4GB Storage\nColors All default\nOut of Stock 4GB 4,549\nOut of Stock 4GB 4,600\nकार्बन Alfa A120 Specifications\nवारंटी और निर्माता की जानकारी : Karbonn\nमॉडल : Alfa A120\nLaunch date (global) : 4/21/15\nOS version : 4.4.2\nस्थिति : Available\nरंग : default\nउत्पाद के नाम : Karbonn Alfa A120\nScreen size (in inches) : 4.5\nDisplay technology : IPS LCD Capacitive touchscreen\nScreen resolution (in pixels) : 480 x 854\nपिक्सेल घनत्व (PPI) : 218\nग्लास मे खरोच ना लागी : No\nपिछे वाला कैमरा मेगापिक्सेल : 5\nविडियो रेजोल्यूशन (पिक्सेल) : N/A\nआगे के कैमरा मेगापिक्सेल : 0.3\nआगे वाला कैमरा : Yes\nजिओ-टैगिंग : No\nडिजिटल ज़ूम : No\nअपने से फोकस करे वाला : No\nटच फोकस : No\nचेहरा खोजे वाला : No\nपैनोरमा मोड : No\nटॉक टाइम (घंटों में) : 18\nRemoval Battery (Yes/No) : N/A\nलाइट सेंसर : No\nआस पास के गतिविधि महसूस करे वाला यंत्र : No\nG (ग्रेविटी) सेंसर : No\nफिंगरप्रिंट महसूस करे वाला यंत्र : No\nअनुस्थापन महसूस करे वाला यंत्र : No\nगति नापने वाला : Yes\nकम्पास : No\nवायु-दाब नापे वाला : No\nचुंबकीय दबाव नापे वाला यंत्र : No\nगायरोस्कोप : No\nधूल और पानी से बचाल रही : No\n3G क्षमता : Yes\n4G क्षमता : Yes\nवाई-फाई क्षमता : N/A\nब्लूटूथ : N/A\nCPU स्पीड : 1.3 Ghz\nWeight (in grams) : 126\nस्टोरेज :4GB\nहटावे वाला स्टोरेज (बा की ना) : N/A\nहटावे वाला स्टोरेज ह : N/A\nहटावे वाला स्टोरेज (सबसे ज़्यादा) : N/A\nIBM Developer Contest\nTake the quiz to test your coding skills and standachance to win exciting vouchers and prizes upto Rs.10000\nकार्बन Alfa A120 Brief Description\nकार्बन Alfa A120 Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 218 पर इंच बा | फोन 1.3 Ghz Dual कोर प्रोसेसर से संचालित बा और एकर रैम 512 MB बा. कार्बन Alfa A120 Android 4.4.2 ओएस पे काम करेला.\nफोन के दूसर ज़रूरी गुण और जानकारी नीचे दीहल बा :\nकार्बन Alfa A120 Smartphone April 2015 मे लॉंच भईल रहे|\nई Smartphone के Dual सिम ह|\nई स्मार्ट्फोन 512 MB रैम के साथ आवेला|\nफोन मे4GB आंतरिक स्टोरेज बा|\nफोन मे 3000 mAh बैटरी लागल बा|\nकार्बन Alfa A120 मे कनेक्टिविटी के तरीका बा : ,GPS,HotSpot,\nफोन मे प्रमुख कैमरा5मेगा पिक्सेल शूट करे वाला बा|\nकार्बन Alfa A120 के कैमरा मे ,,Video Recording लोड बा|\nस्मार्ट फोन मे आगे वाला कैमरा 0.3 MP के सेल्फी ले सकेला|\nकार्बन Alfa A120 Price in India updated on 9th Apr 2019\nकार्बन Alfa A120 Price In India Starts From Rs. 4549 The best price of कार्बन Alfa A120 is Rs. 4549 in Flipkart, which is 1% less than the cost of कार्बन Alfa A120 in Amazon Rs.4600.This Mobile Phones is expected to be available in 4GB variant(s).\nउत्पाद के नाम\nFlipkart Karbonn Alfa A120 ₹ 4,549\nAmazon Karbonn ALFA A-120 Smart Phone with 3000 mAh Battery ₹ 4,600\nइंटेक्स एक्वा Strong 5.1 Plus\nसैमसंग गैलक्सी J2 Core\nपैनासोनिक Eluga I2 Activ\nइंटेक्स Cloud C1\nइंटेक्स एक्वा Ring\nस्वाइप Elite Star 16GB\nजीवी Prime P444\nMost Searched(bhojpuri) मोबाइल-फोन\nसैमसंग गैलक्सी S20+ 5G\nज़ियौमी Mi 10 Lite Zoom\nओप्पो Reno3 Pro 5G\nज़ियौमी Mi Note 10 Lite\nसैमसंग गैलक्सी J2 Core (2020)\nमोटोरोला Moto G8 पावर\nज़ियौमी Redmi 9\nओप्पो Reno4 Pro 5G\nसैमसंग गैलक्सी Xcover Pro\nहुआवेइ P40 Pro Premium\nओप्पो Reno3 Pro 5G 256GB 8GB RAM\nपॉपुलर कार्बन मोबाइल-फोन\nकार्बन Titanium 3D प्लेक्स\nकार्बन Sparkle V\nकार्बन Titanium S10\nकार्बन Titanium Wind W4\nकार्बन Titanium Dazzle\nकार्बन A2 Plus\nकार्बन Titanium Octane\nकार्बन Titanium Frames S7\nचोरी या नकल के नीति\nहमनी के बारे मे\nहमनि संगे प्रचार\nहमनी से संपर्क करीं


(संघीय लोकतांत्रिक गणराज्य नेपाल से अनुप्रेषित)\nनेपाल संविधान के हिसाब से आधिकारिक रूप से संघिय लोकतांत्रिक गणतंत्र नेपाल कहल जायेला, इ दक्षिण एशिया में एगो भूपरिवेष्ठित या स्थलरुद्ध हिमालयी राष्ट्र ह। नेपाल भूगोलीय रूप से एगो सुन्दर देश ह। नेपाल एगो बहुभाषिक, बहुसांस्कृतिक देश ह। नेपाल में नेपाली भाषा के आलावा हिंदी, भोजपुरी, मगही, थारु, मैथिली, अवधी आदि भाषा भी बोलल जायेला। नेपाल के भूगोलीय अवस्थिती अक्षांश 26 डिग्री 22 मिनट से 30 डिग्री 27 मिनट उत्तर और 80 डिग्री4मिनट से 88 डिग्री 12 मिनट पूर्वी देशान्तर तक फैलल बा। इ देश के कुल क्षेत्रफल 1,47,516 वर्ग किमी बा। इ क्षेत्रफल पृथ्वी के कुल क्षेत्रफल के हिसाब से 0.03% अउर एशिया महाद्वीप के हिसाब से 0.3% बा । लन्दन स्थित ग्रीनवीच मिनटाइम से पूर्वतर्फ रहला के कारण गौरीशंकर हिमालय नजदिक होके गईल 86 डिग्री 15 मिनेट पूर्वी देशान्तर के आधार पर नेपाल के प्रमाणिक समय5घण्टा 45 मिनट रखल गईल बा।\nनेपाल सांस्कृतिक बिबिधता स भरल देश बा। कोई संस्कृति तिब्बत व कोई भारतसँग मिलतजुलत बाटे। यहाँका भेषभूषा, भाषा तथा पकवान जादा समानतापाइल जाला।\nनेपालके सामान्य खाना दाल, भात, तरकारी, अचार ह। इस प्रकारका खाना एक दाइ बिहान व एक दाइ रातमे कइके दिनके दुई पटक खायाजाला। य खानेके बीचमे चूरा और चायका सेवन भि कैलजाला। समय-समयमे माछा, मासु, अण्डा आदिका सेवन भि करलजाला। हिमाली भेगमे गहुँ, मकै , कोदो, आलु आदिका खाना होवेला वैसे तराईमे गहुँका रोटीका प्रचलन जादा बा। कोदोका मादक पदार्थ तोङ्गबा, छ्याङ, रक्सी आदिका सेवन हिमाली भेगमे जादा होला। नेवार समुदाय अपने विशेष किसिमकके नेवारी परिकार सेवन करेले।\n↑ 5.0 5.1 "World Bank: Nepal ataglance, 2012" (PDF). World Bank. 2012. ओरिजनल (PDF) से 25 April 2012 के पुरालेखित. पहुँचतिथी 31 July 2012. Unknown parameter |deadurl= ignored (मदद)\n"https://bh.wikipedia.org/w/index.php?title=नेपाल&oldid=674839" से लिहल गइल\nएह पन्ना पर आखिरी बेर संपादन 20 जून 2020 के 12:08 बजे भइल रहल।


बलिया के बंटवारा ला बेल्थरा रोड के लोग बेताब – टटका खबर\nबलिया के बंटवारा ला बेल्थरा रोड के लोग बेताब\nबलिया जिला के बँटवारा क के बेल्थरा रोड के नया जिला बनावे का उमेद मे बेल्थरा रोड के लोग जमाना से बेताब बा. लागत बा कि अब एह लोग के इंतजार के घड़ी खतम होखे वाला बा आ जल्दिए बेल्थरा रोड के जिला बना दिहल जाई.\nएह काम खातिर दबाव बनवले एहिजा के विधायक गोरख पासवान का पहल पर बलिया के डीएम मऊ आ देवरिया जिलन से रिपोर्ट मँगवले बाड़न. एह जिला मे कवना कवना गाँव के राखल जाव एह बाबत गुणा भाग शुरु हो गइल बा. रसड़ा तहसील मे पड़ेवाला ओहू गाँवन के बेल्थरा मे शामिल करावे के कोशिश हो रहल बा जवन बेल्थरा रोड विधानसभा मे पड़ेले.\nTags: बलिया, बेल्थरा रोड


भोजपुरी से का परेशानी बा तथाकथित विद्वान लोगन के ? - Decoding Dream India\nFebruary 15, 2021 January 1, 2017 by Gaurav Singh\nनया साल प सबसे पाहिले सभका के हार्दिक शुभकामना बा| भगवान रउरा के आ राउर पूरा परिवार के हमेशा खुश आ स्वस्थ्य राखस| नया साल के पहिला पोस्ट ह| पिछला दू हप्ता से अतना व्यस्तता चलत बा कि हालत ख़राब हो गईल बा| ओही बीचे एगो खबर अइसन आइल जवन हमरा के नॉक कईलस कि कुछ लिखे के चाही| सुने में आइल ह कि हिंदी के 110 गो तथाकथित विद्वान लोग प्रधानमंत्री के चिठ्ठी लिख के भोजपुरी के आठवीं अनुसूची में शामिल ना होखे के मांग कईलस ह| इ लोग मूल रूप के उ लोग ह जे बुझेला कि हर बात में लकड़ी लगावल विद्वता कहाई| पढ़े में इ आइल ह कि मात्र उ लोग के लगे9गो बिंदु बा जवना के चलते विरोध करत बा|\nहम दस गुना 90 गो कारन दी कि काहे शामिल कईल जाव? खाली भोजपुरी ही ना हर स्थानीय भाषा के महत्ता बहुत ज्यादा होला| हिंदी के आधार भी त इहे सब स्थानीय भाषा ही रहल बा| करोडो लोग के मुंह से बोलल इ भाषा ना सिर्फ बिहार, उत्तरप्रदेश, झारखण्ड बल्कि वैश्विक स्तर प भी आपन पहचान रखेला| नेपाल के तराई क्षेत्र, मारीशश, फिजी, ट्रिनिडाड, थाईलैण्ड, हालैण्ड, मलेशिया तथा सिंगापुर सहित ढेर देशन में भी एकर व्यापक आधार बा|\nऋग्वेद में महर्षि विश्वामित्र द्वारा ‘भोज’ शब्द जवना से भोजपुरी बनल, एकर उल्लेख त बडले बा, महाभारत सहित विभिन्न धर्म-ग्रन्थन से होत मालवा के राजा भोज, उज्जैन के भोज, गुर्जर प्रतिहार भोज, काशी आ डुगराँव के भोज राजान के इतिहास भोजपुरी के व्यापकता, विशालता अउरी प्राचीनता के गवाह रहल बा|\nसंत साहित्यकारन के गुरू गोरखनाथ जी, चैरंगीनाथ जी, योगिराज भतृहरि, कबीरदास, कमलदास, धरमदास, धरनीदास, पलटूदास, भीखा साहेब जईसन सैकड़न सन्त साहित्यकार, विचारक अउरी चिन्तक लोग आपन लोक कथा, गीत, लोकगाथा अउरी लोकोक्तिन से भोजपुरी के पीढ़ी दर पीढ़ी एक कंठ से दूसरा कंठ तक पहुचईले बा| हम खाली भोजपुरी के ही ना बल्कि हर स्थानीय भाषा के संजोय के पक्षधर हई| ओकरा पीछे कारण इ देब कि स्थानीय भाषा मौलिकता, शब्द सामर्थ्य अउरी भाव सौंदर्य होला| चाहे कवनो स्थानीय भाषा काहे ना होखे| ओकर आपन पहचान आ अस्मिता होला|\nदुनिया में कवनो अईसन भाषा नईखे जवना के सारा शब्द ओकर होखे| सब एक-दूसरा के लेके बनावल बा| जईसे भोजपुरी में कहाला ‘तोहरा में कतना करेजा बा?” एहिजा करेजा शब्द इंग्लिश के “courage” से सम्बंधित बा| एकर हमरा ज्ञान नइखे कि इ शब्द मूल रूप से अंग्रेजी के ह कि भोजपुरी के| असही लोग भोजपुरी में पूछेला ‘बबुआ तोर घर कहाँ बा?’ जवाब मिलेला नियरे बा| एहिजा नियर शब्द अंग्रेजी के “Near” से सम्बंधित बा| असही हजारों-लाखों शब्द बा हर भाषा के जवन एक-दूसरा के लेके बनावल बा|\nस्थानीय भाषा के सबसे बढ़िया बात इ होला कि शब्द सामर्थ्य के मजबूत रखेला| जहिया सारा स्थानीय भाषा ख़त्म हो जाई ओह दिन शब्द सामर्थ्य भी घट जाई| एह बात के एगो उदाहरन से हम समझावे के कोशिश करब| जईसे कवनो औरत के पति के स्वर्गवास हो जाला ओकरा के विधवा कहाला, अगर कवनो आदमी के पत्नी के स्वर्गवास हो जाला ओकरा के विधुर कहाला, असही विधवा,विधुर,अनाथ सबके पर्याय मिल सकेला| लेकिन भाई या बहिन के स्वर्गवास हो गईला प पीड़ित के का कहाला? एकरा खातिर कवनो शब्द हिंदी या इंग्लिश में बा? ना मिली| लेकिन एकरा के अंडमानीज भाषा में “रोपुच” कहाला|\nभाषा के ख़त्म होखला के सीधा मतलब इ होला कि विनाश के शुभारंभ हो चुकल बा| इंजीनियरिंग के छात्र जवन जर्मन, जापानी आदि भाषा के सिखेला उ कवनो अंतराष्ट्रीय भाषा थोड़ी न ह| उ सब भोजपुरी लेखा स्थानीय भाषा ही ह| उ लोग समझदार रहे जे संजोय के रखलस| जवना के परिणाम इ बा कि आज देश विदेश के लोग सिखत बा आ जानत बा| इतिहास गवाह रहल बा कि हमेशा प्रतिरोध के स्वर स्थानीय भाषा के माध्यम से उठल बा|\nभाषा मरे से जवन अपनापन होला उ मर जाला| एह से विद्वान लोगसे विनीति इ बा कि विद्वता सकारात्मक रखे| विद्वान् त नटवर लाल भी रहन आ ओही जिला से डॉ राजेंद्र प्रसाद भी विद्वान रहले| लेकिन दुनो लोग के विद्वता में जमींन आसमान के फर्क रहे| डॉ राजेंद्र प्रसाद वाला विद्वान् बनी नटवर लाल लेखा ना| रउरा सभे विद्वान लोग के भी नव वर्ष के हार्दिक शुभकामना बा| भगवान रउरा लोग के सकारात्मक सोचे के बुद्धि देस|


अउरी बिंदास भइली रिंकू घोष – Anjoria\nपेशेवर अंदाज खातिर जानल जाए वाली आ सिनेमा भोजपुरी के ड्रीमगर्ल रिंकू घोष अब अउरियओ बिंदास हो गइल बाड़ी आ छरहर पातरो. रिंकू घोष आपन वजन बहुते घटा लिहले बाड़ी. स्क्रिप्ट के डिमांड होखे त ऊ कइसनो सीन देबे से पीछे ना हटसु आ एकर झलक फिल्म ‘केहू हमसे जीत ना पाई’ में ऊ देखाइओ दिहले बाड़ी. फिल्म फेयर में अइला क बाद त रिंकू घोष पूरे बदल गइल बाड़ी.\nहाल में रिंकू घोष एगो अइसन फिलिम साइन कइले बाड़ी जवना के किरदार लोग के ‘एतराज’ वाली प्रियंका चोपड़ा भा ‘फैशन’ वाली कंगना रानावत के रूप में लउकी. तय बा कि एह फिलिम से पहिलहू अनेके अवार्ड जीत चुकल रिंकू घोष के ब्रांड वैल्यू अउरी बढ़ जाई.


कोरोना वायरस के संकट काफी गंभीर, बचाव खातिर सचेत रहे के बा जरूरत: CM नीतीश | Bhojpuriya Byar\nHome Uncategorized कोरोना वायरस के संकट काफी गंभीर, बचाव खातिर सचेत रहे के बा जरूरत: CM नीतीश\nकोरोना वायरस के संकट काफी गंभीर, बचाव खातिर सचेत रहे के बा जरूरत: CM नीतीश\nशैलेश कुमार पाण्डेयMar 22, 2020Uncategorized0\nपटना. बिहार के मुख्यमंत्री नीतीश कुमार कहले कि कोरोना वायरस के संकट काफी गंभीर बा एकरा से बचाव खातिर सगरी लोग के सचेत रहे के जरूरत बा . उ कहले कि हर व्यक्ति के सतर्कता ही कोरोना वायरस के संक्रमण से बचाव के उपाय बा . उ कहले ‘‘बचाव खातिर सोशल डिस्टेंसिंग (सामाजिक एवं आपसी दूरी बनाना) सबसे बेहतर तरीका बा . लोग यथासंभव अपना घर में ही रहो .’’ मुख्यमंत्री अपील कईले कि कवनो भी व्यक्ति बीमारी के लक्षण अउरी आपन भ्रमण के इतिहास के छुपावे के कोशिश मत करो लोग . लक्षण अईला पर तुरंत इलाज खातिर सूचित कईल जाव .साथ ही सीएम नीतीश पटना स्थित एम्स में कोरोना वायरस के संक्रमण से एगो व्यक्ति के मौत पर शोक जतवले . सीएम नीतीश मृतक के परिजन लोग के मुख्यमंत्री राहत कोष से अनुमान्य सहायता राशि देबे के निर्देश देहले बाड़े . पिछलका 16 मार्च के बिहार विधानसभा में मुख्यमंत्री नीतीश कुमार कोरोना वायरस से कवनो भी ब्यक्ति के मृत्यु भईला के स्थिति में मृतक लोग के निकटतम संबंधी के चार लाख रुपया के सहयता राशि देबे के घोषणा कईले रहले .\nPrevious Postबिहार में कोरोना के लेके CM नीतीश कईले राहत पैकेज के ऐलान, राशन कार्डधारी परिवार के मिली एक हजार रूपया Next Postबिहार में कोरोना से लगतार दुसरका मौत के बाद सीएम नीतीश कुमार कईले मुआवजा के ऐलान


अमृता प्रीतम :: :: :: एक जीवी, एक रत्नी, एक सपना :: कहानी\nरास्ते के छोटे-छोटे गाँवों में कहीं ख़रबूजे बिक रहे होते, कहीं ककड़ियाँ, कहीं तरबूज़! और माणकू का मित्र माणकू से ऊँची आवाज़ में कहता, "बड़ी नरम हैं, ककडियाँ ख़रीद ले। तरबूज तो सुर्ख लाल हैं और खरबूजा बिलकुल मिश्री है ख़रीदना नहीं है तो छीन ले वाह रे रांझे!"< p=""> <>\nहिंदी समय में अमृता प्रीतम की रचनाएँ


बाँड़ का जनिहें चोरउका के पीड़ा : बाति के बतंगड़ – 14 – Anjoria\nदिसम्बर 20, 2016 बाँड़ का जनिहें चोरउका के पीड़ा, बाति के बतंगड़\nमंगल का दिने मोदीजी फेरू एगो सर्जिकल स्ट्राइक मार दिहलें आ अबकी के हमला सीधे देश का हर घर, हर परिवार पर हो गइल. अबकी केहु के सबुतो माँगे के जरुरत ना पड़ल काहे कि हर घर के देवीजी लोग एह हमला से परेशान हो गइल बाड़ी. हमला त कइल गइल चोरी का धन पर, बाकि जौ का साथे घुनो पिसा गइल. चोरी क धन त आगा पाछा निकलीत, चोरउका के धन सबले पहिले निकल आइल. मोदी जी त कबो पर परिवार में ठीक से रहलन ना, बिआहो भइल त यशोदा के यशोधरा बना दिहलन. बेचारी के कबो मौके ना मिलल चोरउका बिटोरे के.\nचोरी का धन प चोरो आपन हक ना माने, ओकरो मालूम होला कि ई अपराध के कमाई ह, बाकि चोरउका के धन पर बाकायदा हक मानेली मेहरारू लोग. एक तरह से ई परम्परा से चलत आइल हक ह ओह लोग के. आ जब कबो परिवार पर अचके में जरुरत आ पड़ेला त ई धन अमृत बनि के सामने आ जाला. हमरा याद बा लइकाईं में जब कबो बड़का बाबूजी के अचके में कुछ रुपिया के जरूरत आ पड़े त हमरा के एह काम प लगा दिहल करीं. आ हमहुं माई, चाची, भउजाई लोग का लगे से चोरउका के ई धन बटोर के बाबूजी के समस्या हल करा देत रहीं. बस ई ना बतावत रहीं कि केकरा से कतना मिलल बा. आ बाद में बड़का बाबूजी से ले के सबका के लवटा देत रहीं.\nमोदी जी जब पाँच सौ आ हजार के नोट बन्द करे के एलान क दिहलन त कारोबारी आ कालाबाजारी चिन्ता फिकिर में डूब गइलन. आ साथे परेशान हो उठली गृहलक्ष्मी लोग. संयुक्त परिवार त गिनले चुनल रहि गइल बाड़ी सँ. अधिका परिवार एकल परिवारे रहि गइल बाड़ें. एह व्यवस्था में चोरउका के धन लुकावल संभव ना रहला का चलते सबके अपना एह धन के खुलासा करे के पड़ गइल. सोनारो का लगे जाए के मौका ना रहि गइल रहुवे. काहे कि एलान ओह बेरा भइल जब ई लोग चुल्हा चउका में अझूराइल रहल. चोरउका के एह अर्थ व्यवस्था के समुझे में नीमन नीमन अर्थशास्त्री चकरा जइहें. ई अर्थ व्यवस्था संकट के ओइसनो घड़ी में काम आ जात रहल जब बैंक आ एटीएम के सुविधा मिले क संभावनो ना रहत रहल.\nएह चोरउका के धन का अलावे घर का मुखिया लगे कुछ लुकावल धन रहेला जवन एडमिशन करावे के समय कामे आवे. एडमिशन चाहे स्कूल कॉलेज में करावे के होखे भा अस्पताल में.\nकोढ़ में खाज करत सगरी बैंकन आ एटीएमनो के बंद करा दिहल गइल आ अगिला दिने के आपाधापी के अनुभव अब से सौटकिया में एह धन के राखे ला मजबूर करा दी. दूध के जरल लोग अब मट्ठो फूंक के पीयल करी. का जाने कब नयका दू हजारी नोटो बन्द हो जाव.\nआम जनता एह एलान के करिया धन पर सर्जिकल स्ट्राइक के नाम दे दिहलसि बाकि मोटका माल धइले लोग के सरापल देखल बनत बा. एगो अपवाद छोड़ कवनो बड़का नेता एह मुद्दा पर खुल के विरोध ना कइले. काहे कि सभे जानत बा कि विरोध कइला क मतलब जनता का बीच गलत सनेसा चहुँपल होखी. जनता जानत बिया कि अचके भइल एह एलान से जाली नोट के कारोबारी, बम इंडस्ट्री क कारोबारी, आ आतंकियन के त धंधे चउपट हो गइल बा. एह माहौल में एह फैसला क विरोध कइला क मतलब आपन छवि अपने खराब कइल हो जाई.\nसोशल मीडिया त अतना गह गह बा कि पूछीं मत. ओकरा लागत बा कि नीमनका दिन आखिर आइये गइल. जेल खोल दीं बाकि कैदी ना भगीहें आ अब तिजारी खोल के राखीं तबो डकैत ना ले जइहें. अफसोस बा त बस ओह लोग के जे 30 सितम्बर वाली ट्रेन छोड़ दीहल. ओह दिन पैंतालिसे फीसदी देबे के रहुवे आ अब नब्बे फीसदी देबे के पड़ी. अलगा बाति बा कि अनुभव इहे बतावेला कि अगलगी में कुकुर ना जरऽ सँ.


रामलीला आ मिकी वायरस के खिलाफ उतरी भोजपुरी संगठन – टटका खबर\nजमशेदपुर 05 नवंबर (वार्ता) भोजपुरी भाषियन के संगठन भोजपुरी नवचेतना मंच जल्दिए रिलीज होखे वाली दू गो फिलिमन के, रामलीला आ मिकी वायरस, विरोध करी काहे कि एह फिलिमन में हिन्दुवन के धार्मिक भावना के उलट आ फूहड़ चित्रण भइल बा.\nमंच का ओर से बयान जारी भइला का बाद एकरा महानगर इकाई के अध्यक्ष अंकित आनंद कहलन कि संजय लीला भंसाली के रामलीला के नाम से त धार्मिक होखे के भरम होता बाकिर एकर ट्रेलर देख लागत बा कि फिलिम बहुते फूहड़ बा. एही तरह मिकी वायरस मे शिवजी के एगो लड़ीकी का पीछे नाचत देखावल गइल बा.\nकहलन कि मंच एह तरह के फिलिमन प रोक लगावे के मांग करत बा आ अगर अइसन ना भइल त एकनी के विरोध कइल जाई.\nमंच सेंसर बोर्ड के भूमिको प सवाल खड़ा कइले बा. मंच के कहना बा कि रामलीला के नाम बदलल जाव आ मिकी वायरस से आपत्तिजनक दृश्य हटावल जाए.\nTags: जमशेदपुर, भोजपुरी मंच, मिकी वायरस, रामलीला


दुबई में शूट हुआ भोजपुरी गाना "रील बना के जियात रहा", VIDEO, दुबई में शूट हुआ भोजपुरी गाना "रील बना के जियात रहा", VIDEO. - Uttar Pradesh Live - Uttar Pradesh News Today Hindi Latest UP News यूपी न्यूज़ उत्तर प्रदेश समाचार\nदुबई में शूट हुआ भोजपुरी गाना “रील बना के जियात रहा”, VIDEO, दुबई में शूट हुआ भोजपुरी गाना “रील बना के जियात रहा”, VIDEO.\nयह गाना एक्ट्रेस माही श्रीवास्तव और विजय चौहान के बारे में फिल्माया गया था जिसमें विजय शिल्पी को छोड़कर दुबई में माही से लड़ता है। उनका कहना है कि वह माही को लेकर दुखी हैं और अभिनेत्री को एक भूमिका निभाने में मजा आ रहा है। इस दौरान दुबई की सड़कों पर गजब के डांस मूव्स (माही श्रीवास्तव डांस) और केमिस्ट्री देखी जा सकती है.\nTags: bhojpuri, bhojpuri gana, Bhojpuri movie, bhojpuri photo, bhojpuri song, bhojpuri video, भूमिका बना के जियात रहा, भोजपुरी 8K वीडियो 2022, भोजपुरी संग, माही श्रीवास्तव, रोल बनाकर जियो, विजय चौहान, विश्व रिकॉर्ड, शिल्पी राज\nPrevious इस भोजपुरी गाने में दिनेश लाल यादव और आम्रपाली दुबे ने लांघी सारी हदें, वायरल हुआ वीडियो\nNext भोजपुरी गाना खेसारी लाल यादव छू के छोर डेला वीडियो सोशल मीडिया पर वायरल | भोजपुरी गण : बेडरूम में इस एक्ट्रेस का अंदाज देख बेकाबू हुए खेसारी, रोमांटिक वीडियो में मचाया तहलका


मुखिया जी के लव स्टोरी का मुहूर्त पर कुमार सानू गवले गाना – Anjoria\nहिन्दी सिनेमा के सदाबहार गायक कुमार सानू पहिलहू अनेके भोजपुरी फिलिमन में अपना आवाज के जादू चला चुकल बाड़ें. बाकिर निर्माता-निर्देशक जितेन्द्र कुमार गुप्ता के फिलिम “मुखिया जी के लव स्टोरी” खातिर एगो स्पेशल गाना गा के आपन छाप छोड़ गइलन सिनेमा भोजपुरी ला.\nफिलिम के संगीत मुहर्त के एह मौका पर फिल्मी दुनिया के नामी गिरामी लोग मौजूद रहल आ निर्माता-निर्देशक जितेंन्द्र कुमार गुप्ता के बधाई दिहलें. जितेंन्द्र गुप्ता के ई पहिलका भोजपुरी फिलिम ह. एहसे पहिले जितेन्द्र गुप्ता अनेके हिन्दी आ भोजपुरी फिलिमन के कहानी लिख चुकल बाड़ें. जितेन्द्र गुप्ता बिहार के गोपालगंज के हउवें.\nफिलिम ओह लोग के कहानी ह जे कम समय में अधिका पइसा आ नाम कमाइल चाहेलें. अइसने एगो गाँव के नवही मुखिया बा जे एह फिलिम के मुख्य किरदार बा. फिलिम में कुल दस गो गाना बा.\nएह फिलिम से नवोदित अभिनेता विजय सिंह के बड़का परदा पर उतारल जात बा. मुख्य कलाकारन में कुणाल सिंह, कल्पना शाह, विजय सिंह, कैलाश गौड, शिव गुप्ता वगैरह के नाम बा.


अखाड़े में दंगल करते नजर आएंगे भोजपुरी स्टार खेसारीलाल! – Shodh Prakalp\nTags#अखाड़े में दंगल करते नजर आएंगे भोजपुरी स्टार खेसारीलाल! #एक दूसरे के खिलाफ ताल ठोकते नजर


ड्राइवरी के व्याकरण (बतकुच्चन 177) – Anjoria\nड्राइवरी के व्याकरण (बतकुच्चन 177)\nअइसन कबो ना होखे जब हम बतकुच्चन लिखे से पहिले मगजमारी करत शब्द कोश भा व्याकरण के किताब ना पलटत होखीं. कबो नया नया कुछ खोजे ला त कबो दिमाग में आइल कवनो बात के आधार बनावे ला. अबकियो उहे भइल. पिछला दिने एगो राजनीतिक अखबार के संपाक लिख मरले रहले कि अगर उनकर गोल के समर्थन ना रहीत त नरेन्द्र मोदी के बापो ना जीता सकत रहले उनुका के. बेचारा संपादक! पता ना नोकरी बाचल कि ना बाकिर टीवी चैनल का पैनल में नइखन लउकत एह घरी.\nबात त ऊ एगो कहाउत में कहले रहले बाकिर मतलब निकाले वाला बतकुचनो के बाप रहलें आ उनुका बात के अस छीछालेदर भइल कि पूछी मत. गाड़ी का नीचे दबाइल कुकुरो पीछे छूट गइल. खैर हम सोचनी कि बाप के निरुक्ति देखल जाव कि बाप शब्द कइसे बनल, कहाँ से बनल. आ जान जाईं कि हमरो अचरज भइल कि बाप शब्द कवनो दोसरा भाषा से नइखे आइल सीधे संस्कृत के वाप: से बनल बा बाप. अब अगर हम सीधे बात बता दीं त बतकुच्चन कइसे होखी. पहिले त ई बतावल जरूरी लागत बा कि निरुक्ति का होला. आम मनई त निरुक्ति के मतलब इहे निकाली कि जवन कहल ना गइल होखे उहे निरुक्ति कहाला. निरुक्त कहल जाला वेद के व्याख्या के आ निरुक्ति कहल जाला कवनो शब्द के व्युत्पति देखावे के. निरुक्त के मतलब होला जवन साफ साफ ना कहल गइल होखे. शब्दन के उत्पतिओ सभका मालूम ना होखे आ कई बेर जानलो जरुरी ना होखे.\nएही पर हमरा गाड़ी के ड्राइवर आ ओकर सवारी के उदाहरण दिमाग में नाचे लागल. गाड़ी के सवारी के एहसे मतलब ना होखे कि गाड़ी कइसे चलेले, ऊ त बस अतने जान के संतुष्ट रहेला कि ड्राइवर जानत होखी. बाकिर गाड़ी चलावे के कुछ नियम कायदा होखेला आ ओह नियम कायदा के थोड़ बहुत जानकारी सभे के होखे के चाहीं. भाषा का संगहु ठीक इहे बात ह. पढ़े सुने वाला मान के चलेला कि लिखनिहार भा वक्ता भाषा के नियम जानत समुझत बा. गाड़ी चलावे के नियम का तरह भाषा के इस्तेमालो के नियम होखेला आ ओकरे के व्याकरण कहल जाला. अगर हर आदमी अपना मन मर्जी से गाड़ी चलावे लागे त सोचीं कि सड़क पर कतना बवाल मच जाई. ठीक ओही तरह हर लिखनिहार आ बोलनिहार के भाषा के नियम जाने माने के चाहीं. अब एही उदाहरण के कुछ आगे बढ़ाई त कह सकींले कि साइकिल चलावे ला ड्राइविंग लाइसेंस होखल जरुरी ना होखे बाकिर वाहन चलावे ला आ खास क के सार्वजनिक वाहन चलावे वाला के लाइसेसी होखल जरूरी होला. मीडिया में लिखे बोलेवालन का साथे इहे नियम लागू होला. अगर ऊ व्याकरण के अनदेखी करीहें त भाषा का डगर पर बवाल मचहीं के बा!\nअब लवटत बानी बाप पर. बाप शब्द बनल वाप: से. वापति वाप:. बोएला बोएवाला. औरत खेत होले आ पुरुष बोएवाला. बीज शब्द के व्युत्पति वीर्ये से भइल होखी. से बोएवाला वाप: आगा चलि के बाप बनि गइल. बाकिर चूँकि ई शब्द व्यंजना में बनल एहसे सभ्य समाज एकरा के ना अपनावल आ ओहिजा पिता शब्द के इस्तेमाल सर्वमान्य हो गइल. बाकिर भोजपुरी में त बाप बापे रहि गइले. बापे पूत परापत घोड़ बहुत नहीं त थोड़ा थोड़ा. बाप का बारे में जान लिहला का बाद मन भइल कि बेटो का बारे में जान जाइल जाव. त पता चलल कि बेटा शब्द एगो लमहर सफर तय करत पोत: से आइल बा. पोत: से बोटा, बोटा से बेटा. बोटा माने नाव जवना के अंगरेजिओ में बोट कहल जाला. बेटा बाप के तारेला एहसे उ पोत, बोटा, बेटा कहाए लागल.\nई सब जान समुझ के एगो लर दिमाग में आ गइल – अर्थ, अनर्थ, कुअर्थ, समर्थ, व्यर्थ, तदर्थ वगैरह के. बाकिर अब एह पर बतियावे लागब त जगहा छोट पड़ जाई. एहसे फेर कबो.\nPrevious Post: मोदी आ मंहगी के एके राशि बा\nNext Post: वीर विशाल


भोजपुरी इलाका में पहिले कबड्डी के बाद चीके अइसन खेल रहल हा. जवन सबसे ज्यादा लोकप्रिय रहल हा. बाकिर जइसे-जइसे क्रिकेट के चलन बढ़ल. चीका, दोल्हा-पाती, सब भुला गइल. कबड्डी आपन अस्तित्व अभी ले बचा के रखले बिया.\nLast Updated: October 19, 2020, 8:43 AM IST\nदेसी महीना चाहे कुआर होखे भा अंगरेजी के महीना अक्टूबर. उत्तर भारत के मैदानी इलाकन में ए महीनन के मौसम अजबे होला. सुबेरे-सांझि खा हवा में कनकनी लागे लागेला. राति ठंढा होखे लागेले आ दिन अइसन तेज घाम होला कि लागेला जइसे चाम जरि जाई. गांवन में अइसन कहल जात रहल हा कि एह दिन में कुआर के घाम, चमार लोगन के मुफीद महीना होला. जूता बनावे वाला चाम के ऊ एकदमे सुखा देला. मानल जात रहल हा कि कुआर में अगर भिनसारे आदमी ना नहाइल त ओकर तबियत खराबे होई. एह महीना में ठंड एतनो ना पड़ेला कि लोग घर में सुती. लोग बहरवें सुतेला. एह महीना में सीति खूब गिरेला त रातिभर खुला में सुतला पर देहि, बिछौना सब भीजि जाला. कहल जाला कि ई सीति के असर तबे खतम होला, जब भिनसारे नहा लीं. अगर ना नहइनिं त सीति में डूबलि देहि अगर घामा गइल त ऊ बेमारे डालि.\nअब त जिनगी सहर में गुजरत बा. बचपन से लेइके जवानी के सुरूआत तक गंउए में गुजरल बा. कुआर महीना जब-जब आवेला. सीति-घाम के ई कहानी यादि आ जाला. आ यादि आवेला एह घरी रोजाना सांझि का होखे वालन सब गंवई खेल. चूंकि सुबेरे-सांझि खा हलका-हलका ठंड बढ़े लागेले. जनेरा के खेत खाली होकर जोताइल सुरू हो जाला. करीब बीस साल पहिले जइसहीं ई मौसम आई, लइकन के खलिहर भा जोताइल खेत में सांझि खा जुटान सुरू हो जाई. ओह घरी एह मौसम में दूगो खेल बहुते चलन में रहे. गोलऊआ चीका आ लंबउआ चीका. क्रिकेट आ आईपीएल के जमाना में पाता ना भोजपुरी इलाकन में अब काताना नौजवान आ किसोर बाड़े लोग, जे ई दूनन चीका के बारे में जानत होइहें. दूनों चीका देह के बरियारी आ चतुराई के खेल रहले स. पहिले दूगो टीम बनी जाइ. दूनों टीम में बराबर-बराबर लइका रहिहें.\nकबो-कबो अइसनो मोका आई कि टीम यानी गोल बनला के बाद एगो लइका अधिका हो जइहें. कायदे से त उनुका के खेलि में हिस्सा ना मिले के चाहीं. लेकिन गांव के संस्कृति दरअसल समन्वय के संस्कृति रहलि हा. त घलुआ बाचल ओह लइको के खेले के मिलत रहल हा. उनुका के गउदा भा भंईसा कहाई. उनुकर काम ई रही कि खेलि में जवन गोल कमजोर पड़ी, उनुकर साथ दिहल. अब जानि सभे गोलऊआ चीका के बारे में. टीम यानी गोल बनला के बाद एगो वृत्त यानी गोलाई जमीन पर खिंचि दियाई. ओकरा के गोलउरा कहात रहल हा. फेरू दूनो गोलन में टॉस होत रहल हा कि के रहि गोलउरा में आ के रही बहरी. जब ई फैसला हो जाई त गोलउरा में जाए वाली टीम ओह गोलउर यानी वृत्त में खड़ा हो जाई. आ ओकरा के बहरी से घेरि के बहरी वाली टीम खाड़ा हो जाई. गोलउर वाली टीम के कोसिस रही कि केहू बहरी ना निकलि पावे.\nअगर कवनो खेलाड़ी के दूनो गोड़ बहरी निकली गइल त उ खेल से फाउल यानी बाहर हो जात रहल हा. बहरी वाला टीम के कोसिस रही कि बरियारी चाहे चतुराई से गोलउर वाली टीम के सदस्य के बहरी निकालि दीं. एह पूरा कोसिस में बहरी वाला टीम के सावधानी राखे के परत रहल हा कि गोलउर वाली टीम के कवनो सदस्य आपाना गोड़ से ओकरा गोड़ के पांजा पर मारि ना दे. एह मारला का थूड़ी मारल कहात रहल हा. अगर गोलउर वाला टीम के कवनो सदस्य बहरी वाला कवनो सदस्य के थूड़ी मारि देत रहल हा त ऊ खिलाड़ी फाउल यानी बहरी हो जात रहल. गोलउर वाला टीम के खेल में हमेसा ध्यान रखे के परत रहल हा कि ओकर दूनो गोड़ गोलउर से बहरी ना निकलो. जबकि बहरी वाला टीम के कोसिस रहत रहल हा कि केहू तरी बरियारी, खींचि-खांचि के गोलउर वाली टीम के बहरी दूनों गोड़ खींचि के फाउल करा दिहल जाउ.\nएह प्रक्रिया में दूनों टीम के लोग एक-दूसरा के हाथ पकड़ि के ताकत आजमावत रहला हा लोग. अगर एह प्रक्रिया में अगर गोलउर वाली टीम के सब सदस्य के बहरी वाली टीम बहरी निकाले में सफल हो गइल भा बहरी वाली टीम के गोलउर वाली टीम के हर सदस्य के थूड़ी मारि के फाउल करे में सफल हो जात रहलि हा. त फेरी बदला जाई. माने बहरी वाली टीम गोलउर में चलि जाई आ गोलउर वाली बहरी. एह में जीतला के बहार कहल जात रहल हा. जवन टीम जीतति रहलि हा. ओकरा बारे में कहाई कि फलाना टीम एक के एक बहार. एह खेल में एगो अउरी बात रहल हा. गोलउर वाली टीम आपन एगो मेठ चुनति रहलि हा. जवना के चिकइत कहाई. दूनन टीम के सहमति से चिकइत के एगो अधिकार मिलत रहल हा. अगर टीम तय करि त दू हाथ भा एक हाथ गोलउर से बहरी निकलि के चिकइत बहरी वाली टीम के थूड़ी मारि सकत रहल हा.\nएह में विवादो होत रहल हा. बहरी वाला टीम आरोप लगाई कि चिकइत एक हाथ भा दू हाथ से बहरी निकलि गइल रहले हा. ओह हालत में उनुका बहरी निकलला के जगहि के गोलउर के सीमा से नापाई होत रहल हा. अगर तय एक भा दू हाथ से ज्यादा बहरी चिकइत निकलि जात रहले हा त उनुको के फाउल घोषित कइ दियात रहल हा. लंबउआ चीका में खेत भा मैदान के पहिले आयताकार सीमा बनावल जात रहल हा. ओह सीमा से चारो तरफ से दू हाथ दूरी पर फेरू आयताकार घेरा बनावल जात रहल हा. एगो टीम मैदान के चारों तरफ बनल एह आयताकार घेरानी में ओइसहीं रहति रहलि हा. जइसे गोलउआ चीका में गोलाई वाला घेरा में. दोसरकी टीम चौड़ाई वाला ओरि के एक ओर पहिले एक ओर जुटति रहलि हा. ओकर कोसिस रही कि केहू तरि आयताकार मैदान के चौतरफा सीमा पर घेरल चौतरफा सीमा रेखा में जमल दोसरकी टीम के धक्का देके भा बरियारी केहू तरी पहिले आयताकार बड़का घेरा में घुसीं आ फेरू चौड़ाई वाला इलाका वाला दोसरा छोर से मैदान के दोसरा पार चलि जाईं.\nएह प्रक्रिया में घेरा वाली टीम के कोसिस रहत रहल हा कि केहू तरी बहरी वाली टीम दूनों सीमा के पार ना करि पावे. एह प्रक्रिया में बहरी वाली टीम के जवन सदस्य पहिले चौड़ाई वाला हिस्सा के दूनों हिस्सा चाहे बरियारी चाहे चकमा देके पार कइ जइहे. उ बनि जइहें चिकइत. अब टीम के जीत भा हार के दारोमदार ओह चिकइत के फेरू वापस चौड़ाई वाला घेरा के पहिलका छोर के पार पहुंचला पर रहत रहल हा. अगर ऊ पहुंचि गइले त बहरी वाली टीम जीति गइल. . अगर धरा गइले त बहरी वाली टीम के हार. एही वजह से अक्सर बहरी वाली टीम से चिकइत ऊ फानत रहल हा. जे बरियार होखे. कबो-कबो कमजोर चिकइत फानि जात रहले हा त विपक्षी टीम उनुकह हलुआ बना देति रहलि हा. थूड़ी मारि के. ओइसे हर टीम आपना चिकइत के ओइसहीं विपक्षी टीम से रक्षा करति रहलि हा. जइसे सेना आपाना सेनापति के करेली स.\nजइसे गोलउआ चीका में गोलाई घेरा में रहे वाली टीम के थूड़ी मारे के अधिकार होत रहल हा. ओइसहिं लंबउआ चीका में चौतरफा बनल आयताकार घेरा वाली टीम के सदस्यन के भी थूड़ी मारे के अधिकार होत रहल हा. ऊ लोग मैदान के चारों तरफ दू लकीर के बीच बनल आपन सीमा रेखा में रहि के ही विपक्षी टीम के थूड़ी मारि के फाउल कइ सकत रहल हा लोग. आ गोलउआ चीका नियर बहरी वाली टीम के काम रहल हा, चौकोर चौतरफा घेरा में रहेवाली टीम के बरियारी बहरी निकालल. भोजपुरी इलाका में पहिले कबड्डी के बाद चीके अइसन खेल रहल हा. जवन सबसे ज्यादा लोकप्रिय रहल हा. बाकिर जइसे-जइसे क्रिकेट के चलन बढ़ल. चीका, दोल्हा-पाती, सब भुला गइल. कबड्डी आपन अस्तित्व अभी ले बचा के रखले बिया. बहरहाल चीका खेले वाला लइकन के स्वास्थ्य जाहां ठीक रहत रहल हा. उहंवे उहनी के देहि के ताकतो बढ़त रहल हा. जरूरत बा कि सेहत आ ताकत के जरिया रहल एह दूनों खेलन के एक बार फेरू जिंदा कइल जाऊ. (यह लेखक के निजी विचार हैं.)


स्पाइस स्टेलर Mi-497 Price in India, Full Specs - 7th July 2020 | Digit\n2,900 Available at 1 Store\n3.2 | N/A MP\nPrice : 2,900 (onwards) Available at 1 Store\nCurrent Best Price of स्पाइस स्टेलर Mi-497 is ₹ 2900\nOut of Stock 4GB 2,900\nस्पाइस स्टेलर Mi-497 Specifications\nमॉडल : Stellar Mi-497\nउत्पाद के नाम : Spice Stellar Mi-497\nस्पाइस स्टेलर Mi-497 Brief Description\nस्पाइस स्टेलर Mi-497 Smartphone 4.5 -इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 480 x 854 पिक्सल तथा पिक्सल घनत्व 218 पर इंच बा | फोन 1.2 GHz quad कोर प्रोसेसर से संचालित बा और एकर रैम 512 MB बा. स्पाइस स्टेलर Mi-497 Android 4.4 ओएस पे काम करेला.\nस्पाइस स्टेलर Mi-497 Smartphone July 2014 मे लॉंच भईल रहे|\nफोन मे 1650 mAh बैटरी लागल बा|\nस्पाइस स्टेलर Mi-497 मे कनेक्टिविटी के तरीका बा : ,GPS,HotSpot,\nस्पाइस स्टेलर Mi-497 के कैमरा मे ,,Video Recording लोड बा|\nस्पाइस स्टेलर Mi-497 Price in India updated on 9th Apr 2019\nस्पाइस स्टेलर Mi-497 Price In India Starts From Rs.2900 The best price of स्पाइस स्टेलर Mi-497 is Rs.2900 on Amazon.This Mobile Phones is expected to be available in 4GB variant(s).\nAmazon Spice Stellar Mi 497 (White) ₹ 2,900


आग लगा के हाथ सेंके चहुपली जमालो – टटका खबर\nमध्य प्रदेश के मंदसौर अफीम के खेती खातिर जानल जाले आ एहिजा के किस्न आम तौर पर खुशहाल मानल जालें. बाकिर किसान आन्दोलन का नाम प एहिजा बड़हन बवाल खड़ा करा दीहले बिया कांग्रेस. कहल जात बा कि बाकायदा षडयन्त्र का तहत गोली चला के पाँच गो आन्दोलनकारियन के जान ले लीहल गइल आ एकर दो। पुलिस प मढ़े के कोशिश जम के हो रहल बा जबकि पिलिस के कहना बा कि ऊ फायर करबे ना कइलसि.\nअबहीं मंदसोर में कर्फ्यू लागल बा बाकि हमेशा का तरह एहू बवाल में आपन चेहरा चमकावे के कोशिश में राहुल गांधी ओहिजा चँहुप गइलन. जेड सुरक्षा चक्र में रहे वाला राहुल अपना सुरक्षा के परवाह ना करत एगो मोटरसाइकिल से निकललन. एगो सिपाही से अझूरइबो कइलन. उनुका स्तर के नेता से एह तरह के बेवहार ना होखल चाहीं.\nट्वीटर प एह मुद्दा प भइल चरचा में हजारो ट्वीट क के लोग आपन राय दीहले बा. अधिकतर लोग एह काम खातिर राहुल के आलोचना कइले बाड़ें.\nएही मुद्दा प करावल सर्वे में 3740 लोग शामिल भइल आ 84 फीसदी लोग के राय रहल कि राहुल के नौटंकी किसानन ला कम आ अपना ला बेसी रहुवे.\nTags: मंदसौर, मध्य प्रदेश, राहुल गाँधी


जिउतिया (जीवित्पुत्रिका) : चिरंजीवी संतान के ब्रत – Anjoria\nजिउतिया (जीवित्पुत्रिका) : चिरंजीवी संतान के ब्रत\nअक्टूबर 7, 2012 जिउतिया, जीवित्पुत्रिका\n(-अबकी ८ अक्टूबर २०१२ के जिउतिया व्रत पड़ल बा. एह मौका पर पहिले से प्रकाशित आलेख कुछ नया चित्र का साथे दुबारा दिहल जात बा. एह चित्रन का साथे विमल जी लिखले बानी कि\nएह तरह के लेखन आ सामग्रियन के जुटावे आ प्रदर्शित करे के पीछे हमार एकही मतलब रहेला- ओह लोगन तक भोजपुरी संस्कृति के पहुँचावल जे अपना थाती के देखी त एक बार भावुक हो जाई आ अपना बाल-बच्चा के बड़ा उत्साह से अपना भा अपना पुरनियन का अनुभव का साथे जोरिके बताई. काल्हु नेट पर नोनी के सागो खोजला पर लोगन के मिल जाई त हम भोजपुरियन का सङे चिपकल गँवार शब्द के ध्वनि कुछ कमजोर होई. )\nशास्त्रन में जिउतिया के जीवित्पुत्रिका नाम से जानल जाला. कुआर (आश्विन) महीना के अन्हरिया (कृष्ण पक्ष) में सप्तमी से रहित अष्टमी के एकर अनुष्ठान कइल जाला. मेहरारू लोग बेटा खातिर “जिउतिया” से बड़ ब्रत ना मानेलिन. चिरंजीवी संतान खातिर स्त्री लोग एह ब्रत के करेली.\nब्रत के बिधान\nजिउतिया के ब्रत निर्जला आ निराहार रहिके कइल जाला. साँझ खा जीवित्पुत्रिका माई के साथ-साथ कुश के राजा जीमूतवाहन के एगो आकृति बना के पूजन कइल जाला. कई गो स्त्री मिलि के एक साथ पूजन करेलिन. अगिला दिन नवमी में अन्न-जल से पारन कइल जाला. जिउतिया के सँझवत के नहा-खा होला, जब नहा-धो के पूरा तरह से शुद्ध भइला का बादे बिना प्याज-लहसुन के बिल्कुल शाकाहारी सात्विक खाना खाइल जाला. सँझवते के जइ गो लइका रहेले सन तइ गो ओठँघन बनावल जाला आ चूल्ही का जरी ओठँघा दिहल जाला. ओठँघवले का कारन ओकर नाँव ओठँघन परल.\nआजु के दिन के खास सब्जी सतपुतिया होले. नोनी के साग आ मँड़ुआ के रोटीओ आजु खास करके खाइल जाला. खाए से पहिले चिल्हो-सियारो खातिर सतपुतिया के पतई पर खाना धइके बाहर कहीं फेंड़ का नीचे भा छत पर राखि आवल जाला. पारनो का दिन ई काम कइल जाला. अगिला दिन साँझ खा जिउतिया के कथा सुनला का बाद बरियार के पौधा सामने रख के बरती लोग कहेलिन-“ए बरियार त का बरियार, जाके राजा रामचंद्र से कहिहऽ कि फलाना (बेटा के नाँव धइके) के माई खर जिउतिया कइले बाड़ी, गंगा नहइले बाड़ी, दही भात खइले बाड़ी.”\nसतपुतिया आ नोनी के साग\nजिउतिया के माला\nमाला में गूंथल जिउतिया\nएक बेरि नैमिषारण्य में रहेवाला ऋषि लोग संसार का कल्यान खातिर सूत जी से आग्रह कइले कि कराल कलियुग में लोगन के लइका कइसे दीर्घायु होइहें सन एकर कवनो उपाय बताईं. तब सूत जी कहले कि द्वापरो में ईहे सवाल लेके कुछ महिला लोग गौतम जी के पास गइली तब ऊ द्रौपदी के चर्चा करत आपन बात शुरू कइले. गौतम जी कहले कि रउँवा सभसे हम उहे बात कहबि जवन पहिले से सुनले बानी. जब महाभारत युद्ध के अंत हो गइल त अश्वत्थामा के कारण पुत्रशोक से व्याकुल द्रौपदी अपना सखियन का साथे धौम्य मुनि के पास गइली आ बच्चन के दीर्घायु होखेके उपाय पुछली. धौम्य जी कहनी- सतयुग में साँच बोलेवाला आ सभके एक आँखि से देखेवाला एगो राजा रहन, जेकर नाम रहे- जीमूतवाहन. एक बेर राजा अपना पत्नी का सङे ससुराल गइल रहन. एक दिन आधा रात खा उनुका कवनो मेहरारू के जोर-जोर से रोवे के आवाज सुनाइल. राजा उनुका पँजरा गइले त देखले कि उनकर बेटा मर चुकल रहे. राजा जब कारन कारन पुछले त ऊ बतवली कि एगो गरुड़ रोज आके गाँव के लइकन के खा जाला. राजा से बर्दाश्त ना भइल. ऊ ओहिजा गइले जहाँ रोज गरुड़ गाँववालन के भेजल एगो लइका के खा जात रहे. अगिला दिन राजा अपनहीं गइले. समय पर गरुड़ अइले आ राजा पर टूट परले. जब उनकर बाँया अंग खा गइले त राजा झट से आपन दहिना अंग गरूड़ ओरि कऽ दिहले. गरुड़ अचरज में परि गइले, पुछले – तू कवनो देवता हवऽ का ? राजा कहले कि रउरा खइला से मतलब बा नू ? मन भर के खाईं, एह तरह के बातन से का फायदा बा ? गरुड़ राजा से प्रभावित भइले आ उनुका कुल खानदान के बारे में पूछे लगले. राजा बतवले कि हमरा माई के नाँव शैव्या आ बाबूजी के शालिवाहन हऽ आ हमार जन्म सूर्यवंश में भइल बा. राजा आपन नाँव जीमूतवाहन बतवले. गरुड़ राजा के दयालुता पर बड़ा खुश भइले आ कहले कि बर माँगऽ. राजा कहले कि हमरा के इहे बर दीं कि रउँवा जतना प्राणियन के खइले बानी ऊ सभ लोग जिंदा हो जासु आ अब से लोग ज्यादा दिन तक जिंदा रहसु. अतना सुनते गरुड़ अमृत ले आवे खातिर स्वर्ग चलि गइले आ अमृत ले आके सभ हड्डियन पर बरिसवले. सब लइका जी गइले सन. तब ओह खुशी के माहौल में गरुड़ जी राजा के एगो अउरी बरदान दिहले – आजु कुआर (आश्विन) के अन्हरिया (कृष्ण पक्ष) में सप्तमी से रहित अष्टमी बा. आजु तू एहिजा के प्रजा के जीवनदान दिहलऽ, एहसे अब से ई दिन ब्रह्मभाव हो गइल बा. अमृत देके जियावेवाली माई दुर्गा के एगो नाँव जीवित्पुत्रिका हऽ. अब से जवन भी स्त्री आजुके दिन जीवित्पुत्रिका माई के साथ-साथ कुश के “राजा जीमूतवाहन के एगो आकृति” बनाके पूजा करी आ अगिला दिन नवमी में पारन करी, ओकर बंश बढ़त जाई आ फूलत-फलत जाई. द्रौपदी जी धौम्य मुनि से एह ब्रत के बारे में सुनिके अपना सखियन का साथे जाके ई ब्रत कइली.\nचिल्हो-सियारो के कथा\nगौतम जी कहले कि एह ब्रत के बारे में एगो चिल्ही सुन लेले रहे आ ऊ अपना सखी सियारिन के बतवलसि. दूनो एह ब्रत के कइली सन बाकिर सियारिन से भूखि बर्दाश्त ना भइल, ऊ जाके मांस खा लिहलसि. एकर फल ई भइल कि मरला का बाद दूनो के जनम एकही घर में भइल. सियारिन राजा के जेठ बेटी भइलि आ चिल्ही छोट. बड़की के बियाह काशीराज से आ छोटकी के उनुका मंत्री से भइल. बड़ी जानी के जवन भी संतान होखे ऊ मर जाय आ छोट जानी के बाल-बच्चा सुघर-साघर आ सकुशल. ई देखिके रानी के बहुत जलन होखे, कई बेर त ऊ मंत्री के लइकन के मरवावे के कोशिशो कइली, बाकिर नाकाम रहली. अंत में एक दिन उनकर छोट बहिन उनका के पूर्व जन्म के बात इयाद करवली. रानी बहुत पवित्रता के साथ एह ब्रत के कइली आ ब्रत का प्रभाव से उनकर संतान जीवित रहे लगली सन. उनकर कई गो बेटा बड़ होके बड़े-बड़े राजा भइले सन. सूतजी कहनी कि जवने स्त्री चिरंजीवी संतान चाहत होखे ऊ विधिपूर्वक एह ब्रत के जरूर करे.\nसिविल सर्विजेस परीक्षा देबे खातिर मान्य भाषा सूची में भोजपुरी शामिल करावे के माँग\nबतकुच्चन – ८०\n5 thoughts on “जिउतिया (जीवित्पुत्रिका) : चिरंजीवी संतान के ब्रत”\nDr. Shiva Sagar mishra कहते हैं:\nअक्टूबर 8, 2012 को 2:27 अपराह्न पर\nमाई अउरू माटी से जुड़ल हर विचार (लेख) हिरदय के छुएला अउर भीतर जाकरके जगह बनावेला | बिग्यान के एह चकाचौंधपूरन रोशनी में पतन के ओर आगे बढ़ेके लालसा में बिकास के नाम पर जवन हम सब पहिले से सब कुछ भुलाकरके केवल आगे बढ़े के होड़ में बढ़त जात बानी जा | पूरबजन के साथ-साथ आपन संस्कृति,रीति-रिवाज,परब-त्योहार से भी अलग होइके हमनी के जब बिदेशियन के नकल करत बानी जा,ओनकी के संस्कृति,भाषा,रीति-रिवाज के जवन अपनावत बानी जा ओकरा ऊपर माटी से जुड़ल ई लेख (कथा) देश-बिदेश सब जगह रहेवाला लोगन के खातिर संजीवनी बूँटी के समान बा | एकरा से केवल ऊ माटीए ना याद आवेला, बल्कि हिरदय भी गदगद होजाला |\nDharmendra Goswami कहते हैं:\nअक्टूबर 8, 2012 को 2:13 अपराह्न पर\nvastav me i aalekh bahut prashansa ke kabil ba.\nekra se na keval ee parv ke prachar-prasar hoee,balki Bhojpuri Bhasha aur Bhojpuri Bhashi ke prati logan ke attitude me parivartan aaee.ummeed karatani ki Ee Alekh ke lekhak aapan noble mission ke future me bhi poora devotion ke sath jari rakhihen.\nअक्टूबर 8, 2012 को 1:58 अपराह्न पर\nधन्यवाद भाई जी. रउरा टिप्पणी से हमार उत्साह अउर पोढ़ भइल.\nअक्टूबर 7, 2012 को 10:02 अपराह्न पर\nraura jiutia ke bisay me joun jankari uplabadh karawani oh se lagal ki kehu t ba je hamani ke culture aur festival ke bisay me jankari share kar sakata eh pryas khatir raura ke dhanayabad.\nअक्टूबर 8, 2012 को 2:03 अपराह्न पर\nधन्यवाद भाई मिश्रा जी. रउरा टिप्पणी से हमार उत्साह अउर पोढ़ भइल.


दुनिया में भोजपुरी के अलगे पहचान ह – गायत्री केसरवानी – Anjoria\nदुनिया में भोजपुरी के अलगे पहचान ह – गायत्री केसरवानी\nअपना फिलिम ’लहू के दो रंग’ के बारे में ?\n’लहू के दो रंग’ फिलिम फेमिली ड्रामा ह जवना में देखे वालन के मरम छुवे वाली कहनी आ मजबूत गीत संगीत बा. खेसारीलाल जी के स्टंट आ अभिनय अबही लें के सबले नीमन कहात बा. महतारी का किरदार में किरन यादव जी अमिट छाप छोड़ले बाड़ी, अंजना सिंह बहुते बोल्ड अंदाज में बाड़ी आ प्रिया शर्मा कमाल के अभिनय कइले बाड़ी. सगरी रस से भरपूर ई फिलिम लोग के मन मोह ली. साथही एह फिलिम में एगो संदेशो बा समाज खातिर.\nछत्तीसगढ़ी फिलिमन से भोजपुरी सिनेमा में आवे का बारे में ?\nसुपरहिट छत्तीसगढ़ी फिल्म ’टुरा अनाड़ी तभो खिलाड़ी’ कॉमेडी फिल्म बनवला क बाद हम भोजपुरी में आवे के फैसला एहले कइनी कि इलाकाई होखला क बावजूद भोजपुरी सिनेमा के बड़हन इंडस्ट्री बा आ हम एकर हिस्सा बनल चाहत रहनी.\n’लहू के दो रंग’ फिलिम के चरचा के कारण ?\nसुपरस्टार खेसारीलाल जी जे सिनेमा भोजपुरी के एगो चरचित नाम हउवन एह फिलिम में अलगे अंदाज में सामने आवत बाड़ें. फिलिम के गीत संगीत सभका नीक लागत बा आ एह पर सोनू आनंद जी बहुते मेहनत कइले बाड़न. नृत्य निर्देशन में कानू जी के काम बहुते बढ़िया रहल बा. दिलीप जी के निर्देशन में एक्शनो लाजबाब उतरल बा. कहीं कि पूरा यूनिट के मेहनत से ई फिलिम बहुते बढ़िया बनल बिया.\nएह फिलिम में नवोदित हीरो राजेश राज आ नवोदित विलेन प्रेम दुबे के अभिनय के चर्चा बा मार्केट में. कुछ ओहु लोग का बारे में ?\nनवोदित हीरो राजेश राज के किरदार निगेटिव एक्शन हीरो के बा आ नवही होखला क बावजूद ऊ जबरदस्त स्टंट कइले बाड़न, नवोदित प्रेम दुबे हंसुआ के विलेन बने के मौका मिलल त ऊ एह मौका के भरपूर फायदा उठवले बाड़न आ अपना अभिनय से पात्र में जान डाल दिहले बाड़न. दावा का साथ कहतानी कि दर्शक एह दुनु के अभिनय पसंद करीहें.\n’लहू के दो रंग’ के शूटिंग का बारे में ?\nशूटिंग क अनुभव बहुते बढ़िया रहल. पूरा यूनिट परिवार का तरह रहल. हमार पार्टनर अनिल जी सुलझल आदमी हउवन आ भोजपुरी भाषा के बढ़िया जानकारी बा उनुका. डायरेक्टर त मंजुल ठाकुर हउवन बाकि आजुओ सोचतानी त काँप जात बानी कि अगर अभिजीत श्रीवास्तव मुख्य सहायक निर्देशक ना होखतन त का होखीत ? मनोज के कुशवाहा अपना लेखन कला से कथा-पठकथा में जान डाल दिहले बाड़न. अभिजीत जी के भोजपुरी भाषा आ संस्कृति के बढ़िया जानकारी बा आ एकर फायदा हमनी के शूटिंग के दौरान आ डबिंगो बेरा मिलल.\nअपना अगिला प्लानिंग क बारे में ?\nजनवरी 2013 में नया प्रोजेक्ट के प्लानिंग चलत बा आ हम आपन तिसरको फिलिम भोजपुरीए में बनाएब.


भोजपुरी भाषा – मझेरी डट कम\nशिर्षक देखके रउवा लोग के जरुर आश्चर्य लागल होई बाकि बात एकदम सोह्आना सहि बा आ उहो इ होला तराईमे । पूर्वपश्चिम राजमार्गखण्डअन्तर्गत सिरहा जिल्ला के पडरिया चौकसे दक्षिणमे रहल ऐतिहासिक तथा प्राचीन फूलबारिमे अइसने फूल देखेके मिलेला । सलहेस फूलबारीके नामसे प्रसिद्घ रहल ई ऐतिहासिक फूलबारिमे प्रत्येक नयाँवर्षके दिन इहवा रहल हारमके गाछीमे सुनाखरी आकारके फूल फुलाला आ साँझतक मुरझा जाला ।\nचैत्र २२ गते २०६९, वियफेके दिन प्रकाशित राष्ट्रिय समाचार पत्र कान्तिपुरमे प्रकाशित एमाले नेता रघु पन्तके मधेस, देश र परदेश नामक लेखके सन्दर्भमे आपन स्वतन्त्र विचार व्यक्त करेके चाहतानी नेपाली राजनीतिमे जउन पार्टी सरकारमे गइल उ आपन कामके बढिया आ उच्च महत्व देवेला आ विरोधी पार्टी ओकर कामके खराब आ देश विरोधी कहके अपन राजनीति जारी रखेला । का ई बात ठिक बा ?\nसर्वत्र नेपालमे नववर्ष मङ्गलमय पर्वके रूपमे मनावेके प्रचलन रहल बा । नववर्षके दिन सबेरे नहाधोवाके आपन इष्टदेव, देवीके पूजा आराधना करके दोस्तलोगसे शुभकामना आदानप्रदान तथा मान्यजनलोगसे आशीष लेके मीठ खाना खाके आराम करके मनावलजाला । कोही कोही साथीभाइलोग मिलके वनभोज करके भा कवनो दर्शनीय ठावके भ्रमण करके भि नववर्ष मनावल करेला । नववर्षके दिन सरकारी छुट्टी होला ओहिसे नववर्ष निमने तरिकासे मनावल जाला । नववर्षके उपलक्ष्यमे तराईके जिल्लनमे कहि कहि मेला आ महावीरी झण्डा भि लागेला । कुस्ती, दङ्गल आ भेडाके लडाइ कराके भि नववर्षके दिन मनोरञ्जन कइलगइल मिलेला ।\nभोरमे मधुर आवाज अइलापर आनन्द नामानेवाला आदमी कमे होइ । आदमीयेना सड्डीत तथा मधुुर ध्वनिमे प्रकृतियो आनन्दमय होला । आजकाल उन्नत तरिकासे गाईभइस पोसेवाला कृषकलोग गोठमे देवीदेवेवताके भजनवजावल करेला । गोठके विभिन्न स्थानमे साउन्ड बक्समार्फत् मधुर आवाजमे भक्ति गीत एवं धुन बजलापर चौपायाभि आनन्दसे आपन आहार खाएके, आपसमे झगडा नाकरेके आ दूध ज्यादा देहल करेला वैज्ञानिकलोगभि प्र्रमाणित कचुकलबा । गीतके शब्द नबुझेवाला भि भक्ति गीतके सड्डीत तथा धुनमे मस्त आनन्द लिह सकेला । जेतरे मन्दिरके घण्टाके आवाजमे कर्र्कश ध्वनि नाहोला । उ मधुर, कर्र्णप्र्रिय आ आनन्दमयी होला ।\nअइसन बा दियरी\nप्रकाश हि देवेला\nसहेला लाखो दुःख\nपेनि ना फुटेला\nइ कइसन बा आदमी\n“मुद्रा” जेकरा के हमनी लेनदेन के भाषा मे रुपया, पैसा, कहेनिसन एकरा बारेमे जानकारी लेहल बहुत हि जरुरी बा । काहेकी आजकाल जइसन भौतिकबादि युग मे एकर महत्व बहुत बढ गईल बा ।\n१. भोरे उठके धरती माताके प्रणाम करी, मातापिताके प्रणाम करी । मातापिताके कष्ट दिहलजाई त दुःखी रहम । सुख दिहम त हमेशा अगाडि बढम ।\n२. माताके सेवा करी, प्रसन्न रखि, तीर्थयात्रा, देवपूजन–सब पूरा होइ । बाहरसे अइलापर माई मुह देखेलिन सन्तान भुखे बा कि, बाकि परिवारकेलोग हमराला कथि लियवले बाडन उ देखेला ।\n३. जीवनमे सत्यसे बडका कवनो धर्म नइखे । सदा सत्य बोलेके चाहि । सत्य–भाषणसे अपार शक्ति प्राप्त होला ।\nमाघ शुक्ल पञ्चमीके दिनके बसन्त पञ्चमी कहलजाला । इ दिनके वाणीपूजा, वागीश्वरी पूजा तथा सरस्वती पूजनोत्सवके रूपमे मनावलजाला । इहे दिन रतिकाम महोत्सव, आम्रमञ्जरी भक्षण महोत्सव तथा लेखनी पूजन महोत्सव भि विभिन्न जगहमे मनावल गइल मिलेला । हमनीके देशके पहाड तथा तराई दुनु ठावमे खासकके वाग्देवी सरस्वतीके पूजनोत्सव धूमधामसे मनावल जाला । खासकके विद्यालय तथा क्याम्पसनमे सरस्वती पूजनोत्सवके तयारी प्रायः माघ महिनाके शुरूवेसे कइलजाला । स्कूलके विद्यार्थी खातिर इ पूजन उत्सवके रूपमे मनावल गइल मिलेला । माघ शुक्ल पञ्चमीके दिन विद्यार्थीलोग सबेरे उठके नहाधोवाके अगरबत्ती, पुष्पगुच्छा तथा अन्य पूजन सामग्रीलेके आ–आपन\nगर्भवती महिला के सायद आठ या नव महिना चलरहलरहे । आपन भारीभरकम शरीरके बडा मुश्किलसे संभालते अपना खातिर स्थान बनावत रहली । उनकर माईके आखनमे उनका प्रति कोफतके भाव साफस्पष्ट रहे । कोचमे ६ लोग खातिर सीट होखेला बाकी सीटके उपर दाया बायां एतना ना सामान फैलल रहे कि लागत रहे सारा शहरके लोग इहे डिव्बा मे सवार होखेवाला बा ।\nसांझ के समय रहे, नया सिजनके लिचि आ आम बजारमे एक दु दिनसे खुबे आवे जेसे बजार मे अउरी दिनके तुलना मे तनी भिड जादा होजात रहे । हरिहर तरकारीसे त बजारे भरल रहे ।\nएकजने साहेब बहादुर अपन पत्नीसंगे तर–तरकारी किने मे लागल रलन । एतनेमे एगो लङ्गड भिखमंगा उहा पहुचल आ भिख मागेलागल । उ रह रहके औरतसे कुछ पैसा देवेके आग्रह करत रहे । बाकि साहेब बहादुर के औरत मुह करवाईन बनाके मंहटिया देत रलिन ।\nकवनो वस्तुके रस खींचिके अपनावल क्रिया के हि शोषण कहल जाला । समय, काल आ परिस्थिति अनुसार शोषण करेके तरिका बदल गईल बा बाकि शोषण करेवाला संस्कार नइखे बदलल । पहिले मालिक मजदूर के साथ शोषण करत रहे त अब मजदूर मालिक के साथ शोषण करता । शोषणके बोलबाला चारुओर बा । राजनैतिक, सामाजिक, आर्थिक जइसन हरेक क्षेत्रमे शोषण के राज बा । जेकरा लगे तनि पावर आ जाता उ अपनासे छोट के शोषण करे लागता । समयके चक्र जइसे घुमेला ओइसहि शोषित व्यक्तिके दिमागो घुमेला जेकर परिणाम समाजमे अशान्ति फैलजाला । प्राकृतिक गुण अनुसार हरेक व्यक्तिमे कुछो ना कुछो खुबी जरुरे रहेला ।\nमुलुकमे एहबेरा चारगो शक्ति बा । सरकार, विपक्षी दल, राष्ट्रपति कार्यालय आ नागरिक समाज । ई चारु शक्ति मिलके निकास देवेके उल्टा एहबेर चारु शक्ति चारो दिशामे खडाभइल बा । चारु शक्ति चारओरी रहलासे गतिरोध जटिल बन्ते जारहल बा । ई चारो शक्तिके वर्तमान भूमिका देखलापर सरकार आपन कुर्सी बचावेमे लागल बा त विरोधी दललोग केतरे सरकार बनावल जाव जइसन सत्ता स्वार्थमे लागल बा । नागरिक समाज मौन धारण कइले बा त राष्ट्रपति विभिन्न पक्षलोगसे सल्लाह करत आपन भूमिका पहिचान करेमे लागल बाडन ।


मातृभाषा पहचान, स्वाभिमान अउरी एकता के प्रतिक (भोजपुरी)\nMarch 3, 2021 May 16, 2015 by Gaurav Singh\nहमरा साहित्य के ढेर ना त ज्ञान बा अउरी नाही प्रदर्शित करे के शैली कविता सुनिना, मुशैरा के मिश्र भी सुनत निक लागेला ना गावे आवे अउरी नाही ओह तरह के पंक्ति लिखे, हम मूल रूप से राजनितिक अउरी सामाजिक लेख लिखल ज्यादा पसंद करीला, लेकिन काल (15 मई) नवीन जी के वाल प मातृभाषा के लेके एगो बातचीत देखनी तबे हमार मन उमड़ गईल कि थाती देल जरूरी बा ढेर दिन हो गईल. विकास का हवे ?\nपाहिले एही में लोग ढेर अझुराईल बा, विकास सिर्फ आर्थिक विकास ना होला बल्कि आर्थिक विकास एगो कॉम्पोनेन्ट हवे. हमरा ज्ञान के मुताबिक सामाजिक, सांस्कृतिक, वैवहारिक, नैतिक विकास एह सभ के यूनियन होला विकास, अउरी भाषाई विकास जवन बा एह सभ कॉम्पोनेन्ट के इंटरसेक्शन होला जवन कि सभ कॉम्पोनेन्ट में कॉमन रहेला. ढेर लोग के देखले बानी जिरह बहस करत भाषा के लेके कि फलनवा रुआ हर बात में भाषा के ना घुसावे के चाही. फिर एगो प्रश्न उठल लाजमी बा कि बिना भाषा के कवन चीज भईल बा ?\nइतिहास हमनी के सिखावेला अउरी तजुर्बा भी देला कि अगर कवनो देश के बर्बाद करेके होखे तs सबसे पाहिले वोहिजा के मातृभाषा नष्ट कs दी. जर्मनी, चीन, फ्रांस व जापान के लोग एह हकीकत से निमने से वाकिफ रहे लोग. एही से उ लोग आपन मातृभाषा के मरे ना देहलस. मातृभाषा के मतलब खाली शब्द के खेला ना हवे बल्कि हमनी के पहचान स्वाभिमान अउरी एकता के प्रतिक हवे. कोई भी इंसान आपन सभ्यता अउरी संस्कृति के ताख प रखके सफल नइखे हो सकत.\nफिर भी रुआ एह बात में संदेह बा एकर मतलब की सफलता शब्द से अच्छा से वाकिफ नइखे रुआ. ढेर लोग के लागेला कि हिंदी ही सही बा बोले आ भा लिखे में ठीक बा, उ हिंदी तबे तक बाचल रही जब तक राउर मात्रभाषा बाचल रही. रुआ बोलल छोड़ देब एक पीढ़ी बाद उहो(हिंदी) छुट जाई, एह से हिंदी बचावे खातिर मात्रभाषा बचावल बहूत जरूरी बा. कवनो कॉलेज में आज कल जर्मन, फ्रेंच, जापानी आज खाली एह मकसद से ना पढ़ावल जल कि लईका के ओहिजा जाए के होखी बल्कि भाषाई विविधता से अवगत करावल जाला, इ एही से संभव बा काहे कि उ लोग नष्ट ना होखे देलस वैश्विक स्तर प.\nएगो बात कहले रहन भाई जी कि भोजपुरिया भाई बहिन के विकास भोजपुरी के विकास से पाहिले जरूरी बा. एकरा के कहला ‘टॉप टू डाउन एप्रोच’ जवन हर जगह असफल बा दोसरा शब्द में कही त एकरा के लोग करप्शन के प्रक्रिया में गिनिला एह एप्रोच के, जबकी एप्रोच डाउन टू टॉप होखे के चाही. भाषाई विकास से मानवीय विकास कईल ज्यादा आसान बा लेकिन मानवीय विकास से भाषाई विकास कठिन बा, कहे के मतब इ कि गेहू से बिस्कुट बनाईम कि बिस्कुट से गेहू ? बिल्कुल सही बात बा भोजपुरी भाषा-भाषी के बीचे जबले उपराष्ट्रवाद( खान पान, बोल चाल, निवेश, रोजगार, नौकरी, स्थानीय भाषा) ना आई तबले विकास ना हो सकेला चाहे क्षेत्र के बात होखो चाहे क्षेत्र वासी के.\nविश्वास नइखे त तमिलनाडु के जीडीपी के मूल्यांकन कर सकीना जहाँ शायदे कही हिंदी के शब्द लाउकेला. फिर भी काहे ओहिजा के लोग अच्छा पोजीशन प बा अउर राज्यन के अपेक्षाकृत काहे कि ओहिजा उपराष्ट्रवाद काफी हद तक हावी बा. हम ऊपर लिखल सफलता के मतलब समझावल चाहत बानी जवन हम सोचिला, रुआ पत्रकारिता के उदाहरण ले लिही कई गो पत्रकार देश में होइहे जेकर तनख्वाह रविश कुमार से ज्यादा होखी लेकिन उहे बात के सामने रखे जवन तरीका होखेला उनकर उ एकदम जमीनी स्तर के होला आपन प्राकृतिक अंदाज में सामने राखिला जवन कि सबसे यूनिक बा आज के तारीख में.\nआपन लिखे के, बोले के और वार्तालाप करेके ढंग बा उहे उनकर सफलता हवे भले तनख्वाह औरन से कम काहे ना होखो. इंटरव्यू के दौरान भाषा में सरलता अउरी बाकी के हावभाव मातृभाषा से ही आवेला. मानतानी कि अंग्रेजी में बातचीत बहूत आसानी से लोग क लिही लेकिन रेफरेंस खातिर शब्दकोष कहाँ से आई ? उ ओहिजे ले आई जहाँ से रुआ आइल बानी.


विलियम कूपर - विकिपीडिया\n(1731-11-26)26 नवंबर 1731\nबर्कहैमस्टेड, हार्टफोर्डशायर, इंग्लैंड\n25 अप्रैल 1800(1800-04-25) (उमिर 68)\nईस्ट डरहम, नॉरफ्लॉक, इंग्लैंड\nविलियम कूपर (अंगरेजी: William Cowper; /ˈkuːpər/ KOO-pər; 26 नवंबर 1731 – 25 अप्रैल 1800)[नोट 1] एगो अंगरेज कवी रहलें। अपना समय के ई सभसे ढेर पापुलर कवी रहलें आ रोमांटिक कबिता के सुरुआती दौर के अगुआ लोग में गिनल जालें। कूपर अठारहवीं सदी के जमाना के प्रकृति आधारित कबितई के दिशा बदल दिहलें आ रोज के जिनगी के ऊपर आ इंग्लैंड के देहाती जिनगी के ऊपर कबिता लिखलें। कई प्रकार से, ई रोमांटिक कबिता के अगुआ लोग में से एक रहलें। कूलरिज इनका के "दि बेस्ट मॉडर्न पोएट" कहलें, विलियम वर्डस्वर्थ इनके कबिता सभ में से यार्डली-ओक के खास तारीफी कइलें। ई कवी जूडिथ मैडन के भतीजा रहलें।\nएक समय में, 1763–65 के बीच, कूपर के पागलपन खाती भर्ती करावे के परल, एकरे बाद ऊ एकदम से इवेंजिकल ईसाई धर्म में लीन भ गइलें आ ईहे उनके गीत सभ खाती प्रेरणा के काम कइलस। ठीक होखे के बादो, संदेह नियर मानसिक बेमारी से ग्रस्त रहलें आ कहल जाला कि 1773 में एगो सपना देखे के बाद, धार्मिक बेहवार में बूड़ गइलें। फिर ठीक होखे पर, फिन से कबिता लिखलें आ अबकी बेर ई कबिता सभ अउरी ढेर धार्मिक रहली स।\nइनके धार्मिक भावना आ जॉन न्यूटन के साथे इनके मेलजोल (जे "अम्मेजिंग ग्रेस" गीत लिखलें) इनके ज्यादातर कबिता के स्रोत बनल जेकरे खाती इनके सभसे ढेर जानल-मानल जाला। एही क्रम में ई ओल्नी हीम्स सिरीज लिखलें। इनके कबिता लाइट शाइनिंग आउट ऑफ डार्कनेस में अंगरेजी भाषा के नया बाक्य मिलल: "गॉड मूव्ज इन अ मिस्टीरियस वे/हिस वंडर्स टु पर्फोम" ।\n↑ Date of birth is given in New Style (Gregorian calendar). Old Style date is 15 November 1731. चिस्लोम, हॉग, संपा. (1911). "Calendar" . एन्साइक्लोपीडिया ब्रिटैनिका.4(11वाँ संस्क.). कैंब्रिज युनिवर्सिटी प्रेस.\n↑ Abbott, Lemuel Francis (1792), Cowper (portrait)\nविकिमीडिया कॉमंस पर संबंधित मीडिया विलियम कूपर पर मौजूद बा।\n"Cowper, William (1731-1800)" . Dictionary of National Biography. London: Smith, Elder & Co. 1885–1900.\nWorks by विलियम कूपर at Project Gutenberg\nWorks by or about विलियम कूपर at Internet Archive\nWorks by विलियम कूपर at LibriVox (public domain audiobooks)\nआइ॰एस॰एन॰टी॰: 0000 0001 1023 6760\nबी॰एन॰एफ॰: cb120247791 (data)\n"https://bh.wikipedia.org/w/index.php?title=विलियम_कूपर&oldid=548623" से लिहल गइल\n18वीं-सदी के अंगरेज कवि\nएह पन्ना पर आखिरी बेर संपादन3मार्च 2018 के 12:08 बजे भइल रहल।


Person infected with Covid 19 Share his experience about corona epidemic read in Bhojpuri Bhojpuri Special: एगो कोरोना पीड़ित के मुंह से सुनीं ओकर अनुभव – News18 Hindi\nBhojpuri Special: एगो कोरोना पीड़ित के मुंह से सुनीं ओकर अनुभव\nकोरोना महामारी (Corona Epidemic) से सभे केहु त्रस्त बा. लोग के मन में एह कोरोना वायरस (Corona Virus) के डर एतना हो गइल बा कि बस पूछीं मत. अइसे में आज पढ़ीं एगो कोरोना संक्रमित शख्स के जुबानी उनकर एह बेरामी के प्रति अनुभव...\nLast Updated : February 12, 2021, 11:55 IST\nट्रेन में हमरा सामनहीं जेकर बर्थ रहुए ऊ हाले में कोरोना से ग्रस्त होके स्वस्थ भइल रहुअन आ घर के लोगन से भेंट क के कलकत्ता अपना ड्यूटी पर लौटत रहुअन, त ऊ जौन कहुअन ऊहे रउवां सभ के सामने राखतानी। सेना से रिटायर भइला का बाद फेर ऊ सेना के नोकरी में आ गइल बाड़े। त उनुका से सवाल- जबाब के रूप में बातचीत होत रहुए। का जाने एह बातचीत में रउवां के कुछु मिलिए जाउ-\nसवाल- जब रउवां कोरोना भइल त कइसन महसूस भइल?\nजबाब- पहिले त सूखी खांसी भउवे। त हम जनुईं कि एही तरे ठंडा- गरम हो गइल बा त खांसी होता। हम कुछु दिन त अपने मने दवाई खइनीं। कफ सिरप पियनीं कि का जाने एही से खांसी ठीक हो जाउ। बाकिर खांसी ठीके ना होखे। त डाक्टर से देखवनीं। डाक्टरो के दवाई चलल। बाकिर खांसी ठीके ना होखे आ हल्का- हल्का जर- बोखार होखे लागल रहे। हारि के हम कमांड हास्पीटल में गइनीं। सेना के ऊहे अस्पताल ह। भरती करेके पहिले ओइजा हमार कोरोना के जांच भइल। रिपोर्ट आइल त पता चलल कि हमरा कोरोना भइल बा। तुरंते अस्पताल हमरा के भर्ती क दिहलस। अगिला दिने हमरा लागल कि हम मरि जाइब?\nसवाल- का हो गइल? रउवां काहें बुझाइल कि अब मरि जाइब?\nजबाब- हमरा से सांसे ना ले जाउ। हमार संसवे रुकि गइल। तब हम ओइजा ड्यूटी करे वाली एगो एगो अस्पताल के कर्मचारी के इशारा क के बोलवलीं। हमरा से जोर से बोलिओ ना जाउ। कर्मचारी आइल त धीरे- धीरे बोलि के आपन तकलीफ बतवनीं आ कहनीं कि जल्दी कुछु कर लोग ना त हम अब मरि जाइब। सांसे ना चली त जीयब कइसे? अस्पताल वाला तुरंते हमरा मुंह आ नांक पर आक्सीजन के मास्क लगा दिहले सन आ हमरा सांस लेबे में आराम हो गइल। अब हमरा जान में जान आइल। लागल कि अब बांचि जाइब। ऊ मास्क एगो आक्सीजन भरल सिलिंडर से जुड़ल रहे। हमरा फेफड़ा में भीतर प्रचुर मात्रा में आक्सीजन जाए लागल। अब हमार दवाई सुरू भइल। रोज हमरा पेट आ बांहि में एकए गो सूई लागो। दवाई के एगो टेबलेटो खात रहनीं। एगो सूई पेट में लागे आ संगहीं संगे एगो सूई बांहि में लागे।\nसवाल- त दवाई के कौनो साइड एफेक्ट महसूस होखत रहे? सुनाला कि कोरोना के कुल बड़ा कड़ा- कड़ा दवाई बाड़ी सन।\nजबाब- साइड एफेक्ट त दस दिन बाद बुझाइल। हमार पाखाना एतना कड़ा होखे लागल कि लागे कि काठ ह। हगे में बड़ा कष्ट होखे। लैट्रिन होखे के नांव पर बड़ा डर लागे। बस हम खाइल छोड़ि दिहनी। खाली लिक्विड पर रहे लगनी- जइसे दूध, पानी आ भा सूप वगैरह। तबो लैट्रिन कड़े होखे।\nसवाल- त हास्पीटल में कतना दिन रहनीं?\nजबाब- हास्पीटल में त हम 24 दिन रहनीं। जब तक ले अस्पताल में रहनीं, कुछु डर ना रहे। कमांड हास्पीटल त रउवां जानते बानीं कि बहुत बढ़िया होला। तनिको कौनो परेसानी होखे त डाक्टर भा कर्मचारी तुरंते आ जा सन। खाए- पीए के बड़ा सुविधा रहे। खूब पौष्टिक भोजन मिले। बाकिर हम ढेर अनाज ना खाईं, काहें से कि हमेसा डर बनल रहे कि लैट्रिन में दिक्कत होई। चौबीस दिन बाद जब अस्पताल से छुटनीं त एगो अउरी परेसानी हो गइल।\nसवाल- कइसन परेशानी?\nजबाब- हमार पूरा सरीरे खजुआए लागल। हरदम शरीर खजुआते रहे। हम बड़ा परेसान। कमांड अस्पताल हमरा ड्यूटी के स्थान से दूर रहे। त हम नजदीके के कई गो डाक्टर लोगन के देखवनीं। बाकिर ठीक ना भइल। त हम अपना घरे बलिया अइनीं। बलिया शहर से थोड़कीए दूर पर पटखौली के पुल बा। सिकंदरपुर जाए वाला रास्ता पर। ओहीजा एगो डाक्टर से देखवनीं। ओकरे दवाई से देहि में जौन लगातारे खुजली होत रहे, ऊ ठीक हो गइल।\nसवाल- अउरी कौनो साइड एफेक्ट भइल रहे?\nजबाब- साइड एफेक्ट त ना भइल रहे। कमजोरी बहुत आ गइल। लागे कि शरीर में जान नइखे। अब त तनी ठीक लागता। शरीर में जान बुझाता। कोरोना के दवाई बड़ा तगड़ा होली सन। एह बीच एगो अजूबा बात हम महसूस कइनीं हं। जब हमार कोरोना सुरू भइल सूखा खांसी से त हमरा संगे आमने- सामने एगो छोट मेज पर बइठि के शराब पीए वाला के कौनो इनफेक्शन ना भउवे। हमरा से छुआछूत के कारन ओकरो त कोरोना होखे के चाहीं? त हमरा बुझाता कि हमार रोग प्रतिरोधक क्षमता कमजोर बा आ ओकर बरियार बा। हम ढेर शराब ना पीहीं। मन बहलावे खातिर एक- दू पैग पी लेनी। आ शराब पीके हमनी का घंटों आमने- सामने होके बतियावत रहीं जा। एने बीच- बीच में हमरा खांसियो होखे। हालांकि खांसी का बेरा हम आपन मुंह घुमा देत रहनी हं। बाकिर ई बात हमरा कबो ना भुलाई। आ अबहियों हमरा डर बनल रहेला कि कोरोना दुबारा मति हो जाउ। लोगन के दुबारा भी कोरोना होखे के समाचार आवते बा। हमनियों का देखतानी जा। एही से हम एक्सट्रा सतर्क हो गइल बानी। हमेसा अपना संगे सेनिटाइजर राखतानी। साफ- सफाई के बहुते ध्यान राखतानी। कोरोना लोगन के बहुत कुछ सिखा देता। हम कोरोना के बहुत हल्का ढंग से लेत रहनीं हं। बाकिर जब हमरा ई बेमारी हो गइल तब हमरा पता चलल कि ई साधारन रोग नइखे। कोरोना के जे हल्का से ली, ओकर जीवन खतरा में परि जाई। ई पक्का बा।\nसवाल- कोरोना का बाद जब रउवां अपना घरे गइनीं त ओइजा कुछ सावधानी बरतनीं कि ना?\nजबाब- आरे, डर के मारे हम अपना नाती के गोदी में ना लीहीं। हमरा अपना नाती के कोरा में लेबे के मन होखे त हम मन मसोस के रहि जाईं। पंद्रह दिन बाद हमार मन ना मानल। हम अपना नाती के कोरा में लेइए लिहनीं। भगवान के दया बा कि बच्चा के कुछु ना भइल। त ईहे हमार राम कहानी बा। अब हम फेर ड्यूटी पर जातानी। फेर हमरा कमांड हास्पीटल जा के आपन चेकअप करावे के परी। ओइजा से सर्टिफिकेट मिली कि हमरा कोरोना फेर त नइखे हो गइल काहें से कि हम गांवे गइल रहनीं हं। एकरा अलावा भी हमरा 15 दिन क्वारंटीन रहे के परी। तब जाके हम ड्यूटी ज्वाइन क सकेनीं।\nBhojpuri Bhojpuri News Corona Pandemic Corona Virus COVID 19 भोजपुरी भोजपुरी न्यूज


जनज्वार ब्लॉग : मंगर- शनिचर की पैदाईश में पतरू दूबे की भूमिका\nपवन देहरादून Thursday, June 16, 2011\nअदभुत है यह भूमिका. क्या बात है जनज्वार मजा आ गया.\nRajeev Ranjan Thursday, June 16, 2011\nइहे बतिया त हमहू कहिए से समझत रहीं कि ‘विचारों में जीने वाले चूतिया होते हैं’ इहे नाहीं ‘विचारों को आधार बनाकर बात बाँचने वाले परम-चूतिया।’ लेकिन जहाँ पढ़ल जाता ई घड़ी उहाँ विचारवान(?) के ओहदा पावे खातिर बड़ी छीनाझपटी बा। लोग बिअफे जइसन गुरुवे लगावेला अपना के। ओकरा से तनिका एने-ओने बर्दाश्त नईखे। चाहे विचार आपन उपराजल होखे या कहीं और के। लइका उमिर के हमहूं इहे ‘टैक्टिस’ अपनाइला कबो-कबो? मंगर और शनिचर बने के बड़ी अरमान हमरो मन में बा? आज ई फोटलचरी पढ़िके हिया में लागल कि अइसन जरूरे हमहूं कर सकिला। आजकल पानी-बूनी, खाए-पिए और काम-मजूरी के भले टोटा रहे। बाकी विचार तऽ बजरिया में खूब चलेला कगजन पर धकमपेल।\nछोड़ल जाए ई बात, रउवा जवन ढंग से मंगर और शनिचर के साथ सूबेदार और पतरू दूबे के ‘कैरेक्टर’(असलीका) बंचले हईं, पेट हर्षाए लागल। दिमागवा में खुदुर-बुदुर होता तवन अलग।\nरोहित पाण्डेय Saturday, June 18, 2011\nवाह गजराज वाह. अबतक कहाँ छुपे थे. बहुत ही अच्छा लिखा, बड़े दिनों से जनज्वार पर आपकी तलाश थी. वैसे भाई ये गजराज है कौन ?


टीम अन्ना से अन्ना पार्टी - JaiBhojpuri.com\nटीम अन्ना से अन्ना पार्टी\nPosted by Ashutosh Ranjan on August 7, 2012 at 3:59pm\nअन्ना के आन्दोलन ख़त्म!! केजरीवाल के छिपल महत्वाकान्छा उजागर!!! ना जाने अईसन केतना स्लोगन से केतना विश्लेषण से इलेक्ट्रोनिक मीडिया पटल पडल बा. हम कहत बानी की अन्ना आन्दोलन क के कवनो गलती क देहले का? अन्ना भ्रष्टाचार के खिलाफ बिगुल बजा के, व्यवस्था के खामियन्न के उजागर क के कवनो अपराध क देहले? अन्ना औरी उनुकर टीम ग्राम सभा के और अधिकार देवे के बात कह के कवनो गुनाह क देहलस? हम जानत बानी की एह समय में अन्ना के समर्थन में एको गो बात बोलला पर ढेरे प्रतिक्रिया मिली. लेकिन का हमार प्रश्न नाजायज बा? मानतानी की अन्ना के आन्दोलन चलावे के तरीका में जरुर बड़हन खराबी रहल होई, जे कारण बन गईल, एह आन्दोलन के स्थागीत होखे के. लेकिन सत्ता पक्ष आ समूचा राजनीतिक जमात भी एह आन्दोलन के नाकाम बनावे के कवनो क़सर ना छोडले रहे. मौजूदा समय में हम इहो मानत बानी की समूचा राजनितिक बिरादर के एक सीरे से नकार के कवनो आन्दोलन के सफल भईल मुश्किल बा, आ एहकर उदाहरण जे पी मूवमेंट बा जेकरा सफलता के पीछे कांग्रेस विरोधी राजनितिक समूह के समर्थन रहे..लेकिन ओहकर का हश्र भईल इहो केहू से छुपल नईखे. का कवनो निःस्वार्थ भाव से कवनो आन्दोलन सफल नईखे हो सकत एह लोकतंत्र में? यदि ना त इ लोकतंत्र के अच्छाई कहाई की बुराई? कम से कम जब ले आन्दोलन चलत रहे आ राजनीतीक पार्टी बनावे के बात ना होत रहे तब तक त एह आन्दोलन के निःस्वार्थ त कहले जा सकेला. यदि एक मिनट ला मान भी लीं की एहमें केहू के निजी स्वार्थ रहबो कईल तबो त इ मुद्दा के दोष भा आन्दोलन के दोष ना कहाई. अब यदि अन्ना आन्दोलन से अन्ना पार्टी बने जा रहल बा त माखौल कईसन. आखिर एहकर इ परिणति त होखाही के रहे, जन्हावा के सरकार मूक बधिर हो जाओ आ विपक्ष खाली हवा में थपडी बजावे खातिर होखो. देश के इतिहास में एतना बड़हन बड़हन घोटाला आरोपित भईला के बाद भी भ्रष्टाचार खातीर एगो सशक्त कानून के आन्दोलन के स्थागीत भईला से राजनीतीक जमात जेतना अट्टहास लगावत होई, उ स्वाभाविक बा. लेकिन एही मुद्दा पर एगो तथाकथीत इमानदार कोशिश यदि होत बा पार्टी बनावे के ताकि संसद में घुस के संसद के सफाई कईल जाओ त एहकर स्वागत होखे के चाँही..तब तक जब तक की एह कृत्य से कुकृत्य के बू आवल ना शुरू हो जाओ. संदेह बा. संदेह लाजिमी बा. दूध के जरल के मठा पर भी विश्वास ना होखे..लेकिन प्रतीक्षा त कईले जा सकत बा. अब जन्हावा एक से एक भ्रष्ट पार्टी आ नेता लोग के एतना मौक़ा दियायील त इंहवा त मौक़ा देवे के भी बात नईखे होत..छौ आठ महीना में अईसही पता पड़ जाई. खैर अंत में हम एतने कहेम की जन्हवा आन्दोलन के आपन मुकाम तक ना पहुंचला से बहुते नुकसान भईल उन्हववे आशा के बात इ बा की भ्रष्टाचारके मुद्दा भी अब राजनीती के केन्द्रविंदु में आवे में सफल रहल.\nजय भोजपुरी Views: 60\nComment by नबीन भोजपुरिया ( NB ) on August 7, 2012 at 8:01pm आसुतोष भाई प्रनाम आ जय भोजपुरी\nहम एह ईमानदार कोशिश खाति त कहिये से एह लोगन से निहोरा करत रहनी ह बाकि तब त ई लो राजनीति खोभारी आ नेता माने माने कुकुर बिलाई बुझत रहल् हा लो ।\nखैर ई नीमन बात बा की ई लो चुनाव लडी लो आ संसद मे जाई लो नया नया कानुन बनाई लो !\nजहा तक आलोचना कटाक्ष बतकही नीमन बाउर , त ई होखबे करी केहु नीमन करो त केहु बाउर करो त ! बुला इहे प्रजातंत्र ह इहे लोकतंत्र ह !\nजय भोजपुरी Comment by Mantu Singh on August 9, 2012 at 11:44am प्रश्न सब अपना जगह उचित बा रावुर, आ एकरा से शायद हर कोई सहमत भी होई, पर अन्ना के आन्दोलन समाप्त कर के राजनीती में आवे से हमरा नईखे लागत की देश के कोई फायदा हो सकेला. कारन उहे की जे तरे सारा राजनितिक दल से बिरोध कर के इनकर आन्दोलन दम तोड़ देलस वही तरे से पार्टी भी दम तोड़ दी, राजनीती के खेल बहुत ही निराली बा भैया हमनी के देश में... जय भोजपुरी\nComment by Rajnandan singh on August 21, 2012 at 1:37pm आशुतोष जी, प्रश्न त राउर जायज बा मगर अन्ना जी के पहिचाने में हमनी सभ से कहीं न कहीं भारी भूल हो रहल बा। जवना व्यक्ति के राष्ट्रभक्ति के बोखार महज डेढ साल में ठंढ़ा पड़ जाये उनुकर नियति पर शंका स्वभाविक बा। हमार व्यक्तिगत समझ से त अन्ना जी भीतरीया काँग्रसी हउअन आ काँग्रेसे के इशारा पर उहाँ के छद्म आंदोलन ठनले रहलें। ध्यान देबे के बात बा कि अन्ना जी के आंदोलन ठीक ओह समय पर शुरू भईल जब सरकार लगभग आधा दर्जन घोटाला के अनदेखी के कारण सुप्रीम कोर्ट के भारी लताड़ झेलत रहे। मंत्री लोग जेल जात रहे। यदि ओह समय अन्ना जी अपना आंदोलन में देश के जनता आउर विपक्ष के ध्यान ना ऊलझवले रहितें तऽ सरकार के मटियामेट ओही समय तय रहे।\nआज जब घोटालन के सभे मामला लगभग शांत बा, आरोपी लोग जेल से बाहर बा आउर आम चुनाव लगचाइल बा तऽ अन्ना जी हजारे के आंदोलन तेज होखे के बदले खत्मे हो गईल, कहत वाड़ें, "टीम का गठन जनलोकपाल कानून को लाने के लिए किया गया था लेकिन सरकार इस पर गंभीर नहीं है, सरकार की अनदेखी की वजह से कोर टीम का कोई औचित्य नहीं रह गया है"\nअइसन परिस्थिति में एह लोगिन के महत्वाकांक्षी नाम दिहल अनुचित नईखे। अन्ना जी के अनशन के का परिणाम भईल, देश,जनता, कानून आउर सरकार सभ अपना-अपना जगह पर जस के तस बा, नाम आ यश के भुखल अन्ना जी के असली लक्ष्य के प्राप्ति हो गईल, बाकी टीम के भविष्य खतिर रास्ता खुल गइल, डेढ साल के मेहनत में एह से ज्यादा अब आउर का चाहीं। Comment


भिखारी ठाकुर जी के 125 वीं जन्मदिन टीम जोगीरा डॉट के तरफ से भावपुअर्ण श्रधांजलि | जोगीरा\nHome भोजपुरी साहित्य भिखारी ठाकुर जी के 125 वीं जन्मदिन टीम जोगीरा डॉट के तरफ...\nभिखारी ठाकुर जी के 125 वीं जन्मदिन टीम जोगीरा डॉट के तरफ से भावपुअर्ण श्रधांजलि\nभिखारी ठाकुर एगो युग पुरुष रहलन: डॉ.गुरुचरण सिंह, महामंत्री, अखिल भारतीय भोजपुरी साहित्य सम्मेलन, पटना\nभिखारी ठाकुर जनमानस से जुड़ल एगो अईसन कलाकार रहलन जे अपना नाटकन के माध्यम से अपना गीतन के माध्यम से समाज में पफईलल बुराईयन के\nअभिब्यक्त कईलन। समाज में जेतना प्रकार के विकृति रहे, चाहे उ धार्मिक, सामाजिक विकृति आ चाहे आर्थिक विषमता होखे ओह सभ पर उ अपना नाटकन के माध्यम से करारा प्रहार कईलें। उनकर नाटक खासकर के बिदेशिया एतना प्रचलित भईल की भोजपुरी नाटकन के नावें विदेशिया हो गईल।\nभिखारी ठाकुर ना मात्रा भोजपुरी भाषा भाषी क्षेत्रा खातीर ही बल्कि उ रास्ट्रीय आ अंतररास्ट्रीय स्तर पर भी जहां-जहां भोजपुरी भाषा-भाषी बाड़न ओह क्षेत्रा के दोसरो भाषा-भाषी लोग ओह नाटकन आ गीतन के देखलन आ ओकरा के पसंद कईलन आ ओहसे एगो नया संस्कार पैदा भईल समाज में, बुराई के विरु( अच्छाई के संस्कार, दानवता के विरु( मानवता के संस्कार। एहसे लोक कलाकार भिखारी ठाकुर एगो युग पुरुष रहलन, महामानव रहलन, उनका के शत-शत प्रणाम।\nभोजपुरी संस्कृति के स्तम्भ भिखारी ठाकुर: डॉ.रमाशंकर श्रीवास्तव, हिन्दी-भोजपुरी साहित्यकार\nभोजपुरी भिखारी ठाकुर जईसन लोकगायक आ लोकचिन्तक पाके समृ( भईल बिया। अब तक भिखारी ठाकुर पर बहुत कुछ लिखल गईल बा। आउर पूर्वांचल संस्कृति के जोगावे में उनकर जोगदान अहम बहुत सराहनीय बा। ठाकुर जी लोक चेतना के गायक रहलें जवन उ अपना कईगो नाटकन में ब्यक्त कईलें। सामाजिक, धर्मिक आ नैतिक पतन पर मनोरंजक ढंग से अभिनय पूर्ण शैली में प्रहार कईलें। दोष पर चिउंटी कटलें जेकरा से संवेदनशील समाज के तनी दरद त भईल बाकिर खून नां निकलल। ठाकुर जी आपना मन के बात मनोरंजक ढंग से रखलें आ जीवन में पीथल बुराई के उभार के जन समाज के आगे ले अईलें। उनकर अईसन साहित्यिक योगदान के भोजपुरी समाज कबहीं नां बिसारी आ जब-जब भोजपुरी चेतना के प्रसंग उठी तब-तब भिखारी ठाकुर इयाद पड़ि हें।\nभिखारी ठाकुर के सही मूल्यांकन ओबीसी पद्धति से होखे के चाहीं: डॉ. राजेन्द्र प्रसाद सिंह, हिंदी-भोजपुरी, साहित्यकार\nभिखारी ठाकुर के मुल्यांकन काल अभी जारी बा। आगे भी जारी रही। कारण कि उनकर मूल्यांकन के आज तक आलोचना के जवना-जवना प(ति के इस्तेमाल कईल गईल उ सभ पारम्परिक आ विश्वादी नजरिया के आलोचना पद्धति रहे। इहे कारण रहे कि उनका के एगो नाच मण्डली के गवईया कहल गईल आ बाद में चलके थोड़ा सा परिमार्जन भईल त कवि, नाटककार के रूप में भोजपुरी साहित्य में उनका स्थान मिलल बाकिर एह पक्ष के कईयों आलोचक कबीर के तरह उनका के समाज सुधरक के तरेह स्थापित कके आलोचना के दिशा लोग बदल दीहल।\nएहीसे हमार आपन सोंच बा कि भिखारी ठाकुर के मूल्यांकन खातिर आलोचना के ओबीसी पद्धति के जरूरत बा आ एह पद्धतिसे अगर भिखारी ठाकुर के मूल्यांकन होखी तबे भिखारी ठाकुर के सही मूल्यांकन होई। हमरा जानकारी में पहिला बेर चन्द्रशेखर कइलन आ एह परंपरा के आउर आगे बढ़े के चाहीं। आज चन्द्रशेखर भिखारी ठाकुर के मूल्यांकन करत बतवलन की 19वीं शताब्दी के नवजागरण काल कहल जाला। ओह सिलसिला में कइगो संस्था आ समाज सुधरक के नाम गिनावल जाला-ब्रह्मा समाज, भारत समाज, राम कृष्ण मिशन आदि। लेकिन एह क्रम में अग्रणीय भिखारी ठाकुर के आ उनका शुद्र-अतिशुद्र जातियन के सामूहिक\nसांस्कृतिक आंदोलन बिदेसिया के जानबूझ के छोड़ दिहल जाला। जब बंगाल समाज सुधरक के केन्द्र रहल तब भिखारी ठाकुर कइसे ना भोजपुरी नवजागरण के अग्रदूत रहलन। कईंची छूरा के भिखारी ठाकुर भी कलकत्ता आ ओकरा अन्य भाग में प्रवास कइलन। एह प्रकार से बंगाल भिखारी ठाकुर के ज्ञानोदय केन्द्र रहे। उनका नाच मंडली में रउरा देख सकीलें कि सबसे जादा ओबीसी के ही लोग रहे। सबसे जादा संख्या बीन जाति के रहे। आ एकरा बाद गवाला रहलन।\nउनका नाच मंडली में सवर्ण जाति के खाली एगो कलाकार रामचन्दर लाल रहलन। जवन कि कायस्थ परिवार स े रहलन। बाकी उनकर सब नाच मडं ली ओबीसी कलाकारन से भरल-पूरल रहे।\nनाई होखस, कोहांर होखस आ कहार होखस एहसे हमार मानल बा कि भिखारी ठाकुर के ओबीसी साहित्य मानल जाव आ उनकर मूल्यांकन ओबीसी आलोचना पद्धति से कइल जावतब जाके सही मूल्यांकन हा पाई।\nभिखारी ठाकुर के बारे में जेतना कहल जाव कमे बा: कुणाल सिंह, अभिनेता\nभिखारी ठाकुर जईसन महान हस्ती के बारे में हमनी के का बोल सकिले। हमनी के त उनकर लिखल पढ़ के, अपना अन्दर प्रेरणा पाके एही क्षेत्रा में अपना के ले अईनी। भिखारी ठाकुर जी के कलम से ओह समय अइसन अइसन बात निकलल बा जवना के आज भी हमनी देख सकीले। पलायन के बात आज हमनी करीले उ ओहिबेरा ओह पर केतना लिखलन। गरीबी, गरीब औरतन प अत्याचार के बात होखे, गरीब बाप जे अपना बेटी के बियाह दहेज के चलते ना कर पावेला आ उ बाप सोंचेला की हे भगवान केहुके घर में या त तू बेटी जन दिह नाही त केहुके बेटी के बाप मत बनईह ई अभिशाप बा। त जवन आदमी एतना बरिस पहिले समाज के समस्या देख के लिख देले बा ओकरा बारे में जेतना कहल जाव कमे बा।\nमनोरंजन के मिठास में सांच के तिंताई घोरे के जोखिम उठवलें भिखारी ठाकुर: विपिन बहार गीतकार व अभिनेता\nसांच कहीं त भिखारी ठाकुर जईसन महान हस्ती प टिका टिप्पणी करे के अध्किार हमरा जईसन तुच्छ आदमी के नईखे। हम त बस उनका कृतित्व आ व्यक्तिव के मनन चिंतन कके पसंगो भर अपना जिनिगी में ढाल लिहीं त धन्य समझब।\nअब पता ना इ सौभाग्य बा कि दुर्भाग्य कि आज जेही ना सेही सभे अपना भोजपुरिया राजनीत के शुरुआत उनके नांव से करत बा। हर गली आ शहर में उनका नांव प सम्मान लिया-दिया रहल बा, उहो खुदरा के भाव में। अईसने माहौल में उहो लोग बदनाम बा जेकरा मन में भिखारी के प्रति स्रद्धा आ ईमानदारी बा।\nआज जहां चारों तरपफ चमचागिरी के माहौल बा, भिखारी ठाकुर के साहस प्रणम्य आ स्तुत्य बा। अपना नाच पार्टी के बिजनेस आ जिनिगी प खतरा उठावत सामाजिक बुरईयन के निर्भीकता से मंचन कईलन।\nजेकरा दुआर प साटा बन्हाईल बा ओहिजे बेमेल जोड़ी आ बाल-विवाह प कटाक्ष करेके मुर्खता भला आज के करी जी..? उनका धिधिरिक के बलिहारी बा।\nअसल में सामाजिक कुरीतियन के प्रति जवन पीड़ा उनका हृदय में रहे उहे उनका व्यावसायिक नियम प भारी पड़ के चट्टान नियन मजबूत साहस देत रहे।\nमनोरंजन के मिठास में सांच के तिंताई घोरे के जोखिम, उहो मान-अपमान आ कवनो खतरा के परवाह बिना कईले।\nआज भोजपुरी में एक से एक लेखक आ गीतकार बाड़ें, बाकिर काहे केहू भिखारी आ महेंदर मिसिर के अगलो-बगल नईखे टीक पावत..? तुच्छ राजनीत करे वाला लोग झूठे अपना के खुशपफहमी के भरम में रखले बा। खाली कलम दऊरावला आ भाषण दिहला के अलावा करनी में भी त्याग, सच्चाई आ समर्पण राखे के\nपड़ी, तबे भिखारी ठाकुर के नांव लिहल जाईज कहाई आ ओकर पफयदो मिली। प्रणाम!\nसंभार:हेलो भोजपुरी, पत्रिका\nपिछला लेखभिखारी ठाकुर के सामाजिक चेतना के चरचा\nअगिला लेखकौन सुनता है कुतुबपुर की इस आवाज को